12 warga asing kerat mayat rakan dituduh esok

0

BANGI, Ahad – Seramai 12 orang suspek yang ditahan berhubung penemuan mayat lelaki warga asing yang dikerat tanpa kepala dan disumbat dalam bagasi pakaian sebelum ditinggalkan di tepi jalan Kilometer 447, Lebuhraya Utara Selatan (PLUS) pada 17 Januari lalu akan diheret ke mahkamah esok.

Kesemua suspek dipercayai warga asing itu akan dihadapkan ke Mahkamah Majistret Shah Alam jam 9 pagi.

“Seorang daripada suspek itu akan dituduh membunuh di bawah Seksyen 302 Kanun Keseksaan.

“Manakala baki 11 suspek akan menghadapi pertuduhan di bawah Seksyen 6(1)(c) dengan Seksyen 15 (1)(c) Akta Imigresin 1959/63 serta akan turut dijadikan saksi pendakwaan di mahkamah dalam kes ini,” kata jurucakap polis hari ini.

Artikel berkaitan

Hukuman Lebih Kepada Pengajaran, Bukan Penyeksaan

Persatuan Ulama Sokong Keputusan Kerajaan Kedah

Gempa Turkiye diramal pakar tiga hari sebelum kejadian

Sekolah Vernakular Bukan Badan Awam, Layakkah Dapat Peruntukan?

Keputusan Rayuan Kes Rasuah Abdul Azeez Ditangguhkan

Pada 17 Januari lalu, Ketua Polis Daerah Sungai Buloh, Superintendan Shafa’aton Abu Bakar menerusi satu kenyataan mengesahkan penemuan mayat yang kemudian disahkan warga asing.

Katanya, polis menerima panggilan daripada orang awam yang memaklumkan mengenai kejadian itu pada jam 11.45 pagi sebelum berjaya menemui keratan badan (pinggang ke atas tanpa kepala) di tepi jalan serta menemui satu bagasi berhampiran keratan badan di lokasi.

“Hasil pemeriksaan di dalam bagasi pula kita menjumpai serpihan potongan badan dan mayat dalam keadaan tidak sempurna kerana tiada kepala serta kedua-dua tangan dan kaki.

“Identiti mayat dan jantina belum dikenal pasti berikutan mayat tidak lengkap dan tiada dokumen pengenalan diri,” katanya.

Pada 18 Januari lalu, polis juga mengesahkan identiti mayat itu adalah seorang lelaki warga asing dan punca kematian sebenar mangsa adalah akibat
Multiple Blunt and Sharp injuries
 yang dikesan pada anggota badannya semasa dibedah siasat di jabatan forensik hospital.

Hasil siasatan polis terhadap kesemua suspek yang ditahan mendapati motif pembunuhan mangsa berusia 48 tahun itu kerana dendam peribadi.

Suspek dan mangsa adalah rakan sekerja sebagai pengawal keselamatan sebuah pangsapuri di Sungai Buloh.

Mangsa telah dibunuh dan dikerat di sebuah bilik stor pangsapuri tempatnya bekerja oleh rakan senegaranya sebelum dicampak di tepi lebuhraya PLUS itu. – MalaysiaGazette


100 hari Anwar, tiada apa boleh dibanggakan – Tun M

0

PUTRAJAYA: Tiada sebarang perubahan yang boleh dibangga mampu ditonjolkan sepanjang 100 hari Anwar Ibrahim menjadi perdana menteri dan menerajui negara, kata Dr Mahathir Mohamad.

Bekas perdana menteri itu berkata, Anwar hanya menabur janji sahaja untuk melakukan perubahan tetapi hasilnya belum nampak, termasuklah dalam isu pemulihan ekonomi dan menyelesaikan masalah orang Melayu.

“Perdana menteri buat kenyataan tiap-tiap hari, macam-macam nak buat tetapi keadaan tak bertukar, kita masih menghadapi kemelesetan ekonomi, masalah orang Melayu tak ditangani, masalah politik yang tak stabil dan sebagainya.

“Selain daripada itu kita dapati janji yang dibuatnya belum nampak ditunaikan, cakap sahaja, kita lihat apa juga disebut perdana menteri ialah untuk sokongan orang ramai kepadanya,” katanya.

Beliau berkata demikian dalam sidang media selepas menghadiri program Dialog ‘Sepentas Perjuangan yang Hilang’ yang turut disertai bekas Ahli Parlimen Tanjong Karang, Noh Omar dan bekas Ahli Parlimen Ampang, Zuraida Kamaruddin di Yayasan Kepimpinan Perdana.

Artikel berkaitan

Jenazah Pengerusi MDN Mahmood Zuhdi selamat dikebumi

Wan Fayhsal umum lepas jawatan Ketua Armada BERSATU

Tidak mudah PH-BN rampas negeri Kedah –  Sanusi

Tragedi Batang Kali: Jumlah rasmi mangsa terlibat 92, bukan 94

KKM perkenal ubat mesra OKU penglihatan dengan tulisan Braille

Mengulas keputusan beliau menyertai PUTRA, Mahathir berkata penyertaan ke dalam parti itu hanya sekadar dijadikan platform untuk memperjuangkan orang Melayu.

“Kita pilih Putra sebagai platform sahaja, kita tak memihak semata-mata kepada parti, kalau hanya fikir tentang parti nak bagi menang parti akhirnya orang Melayu macam sekarang hilang kuasa. Saya ingat itu bukan perjuangan yang baik.

“Perjuangan yang baik sekarang ini ialah kita ketepikan kepentingan diri, kepentingan parti dan utamakan kepentingan Melayu, kita berada dalam keadaan cukup bahaya, kita tak pernah kuasai ekonomi dan sekarang ini kuasa politik pun sudah hilang,” katanya.

Dalam perkembangan lain, ditanya keputusan Pejuang yang dipimpin anaknya Mukhriz Mahathir untuk menyertai Perikatan Nasional (PN), beliau berkata terpulang kepada parti lamanya itu kerana beliau bukan lagi ahli.

“Kita bebas dan negara kita demokrasi , hendak buat apa-apa pun buatlah. Sama ada disambut atau tidak itu soal lain. Saya tidak terlibat dengan Mukhriz sekarang ini sebab beliau Pejuang dan saya sudah keluar Pejuang,” katanya. – FMT


Banjir bertambah buruk di lima negeri, 46,683 dipindahkan

0

KUALA LUMPUR: Keadaan banjir di beberapa negeri bertambah buruk dengan jumlah mangsa yang ditempatkan di pusat pemindahan sementara (PPS) meningkat kepada 46,683 orang setakat malam ini berbanding 40,854 orang, petang tadi.

Johor terus mencatatkan jumlah mangsa tertinggi iaitu 42,704 orang diikuti Pahang (2,860), Negeri Sembilan (613), Melaka (448) dan Selangor (58).

Di Johor, Kulai kembali banjir menjadikan semua 10 daerah di negeri itu terjejas akibat bencana tersebut.

Jawatankuasa Pengurusan Bencana Negeri (JPBN) merekodkan jumlah mangsa banjir terus meningkat kepada 42,704 orang setakat 8 malam ini berbanding 37,258 orang yang direkodkan setakat 2 petang tadi.

Menurut JPBN, Segamat kekal daerah paling teruk terjejas dengan jumlah mangsa 13,292 orang daripada 3,888 keluarga.

Artikel berkaitan

Tommy Thomas dakwa Najib selepas terima kertas siasatan lengkap, tiada niat jahat

Lima warga Indonesia kendali bot tempatan tanpa dokumen, ditahan

Hanya Bayar Rm2,500 Boleh Dapat Sijil Vaksinasi?

Usaha bawa keluar rakyat Malaysia dari Sudan sudah dilaksanakan

Bank Negara Malaysia OPR kekal 2.75%

Ia diikuti Batu Pahat dengan 12,286 orang daripada 3,558 keluarga; Kluang (5,292 orang, 1,543 keluarga); Muar (3,862 orang, 1,140 keluarga) dan Kota Tinggi (3,257 orang, 873 keluarga).

“Turut terjejas ialah Tangkak dengan 2,912 orang melibatkan 866 keluarga; Mersing (911 orang, 264 keluarga); Johor Bahru (517 orang, 178 keluarga); Pontian (327 orang, 87 keluarga) dan Kulai (48 orang, 11 keluarga),” menurut kenyataan itu.

Di Pahang, Sekretariat JPBN melaporkan jumlah mangsa banjir menunjukkan peningkatan malam ini dengan 2,860 orang ditempatkan di 23 PPS berbanding 2,388 orang di 21 PPS petang tadi.

Rompin kekal merekodkan bilangan mangsa tertinggi iaitu 2,496 orang diikuti Temerloh 306 orang manakala Maran dan Bera masing-masing 29 orang.

Sementara itu, banjir di Jerantut pulih selepas PPS di daerah itu ditutup 6.30 petang tadi, namun pemantauan akan terus dijalankan.

Di Melaka, jumlah mangsa terus meningkat setakat 8 malam ini kepada 448 orang daripada 118 keluarga berbanding 380 orang daripada 97 keluarga pada 2 petang tadi.

Sekretariat JPBN Melaka dalam satu kenyataan berkata kesemua mangsa ditempatkan di lima PPS di negeri itu manakala satu PPS iaitu di Sekolah Kebangsaan (SK) Chohong telah ditutup pada 3 petang tadi.

“Di daerah Jasin seramai 63 orang daripada 13 keluarga ditempatkan di PPS SK Seri Mendapat, 129 orang daripada 31 keluarga di PPS SK Parit Penghulu, 62 orang daripada 24 keluarga di PPS SK Parit Gantong serta 179 orang daripada 43 keluarga di PPS SK Batu Gajah.

“Di Alor Gajah, seramai 15 orang daripada tujuh keluarga ditempatkan di PPS Balai Raya Bukit Tambun,” menurut kenyataan itu.

Di Negeri Sembilan, Portal InfoBencana Jabatan Kebajikan Masyarakat menunjukkan jumlah mangsa banjir di negeri ini terus merekodkan penurunan kepada 613 orang membabitkan 153 keluarga di empat PPS di Tampin setakat 8 malam berbanding 711 orang tengah hari tadi.

Di Selangor, jumlah mangsa banjir terus menurun kepada 58 orang daripada 14 keluarga berbanding 62 orang daripada 15 keluarga setakat 7.30 malam tadi.

Menurut JPBN, Angkatan Pertahanan Awam (APM) Selangor melaporkan dua PPS iaitu SK Merbau Sempak dan Dewan MPKS Desa Coalfields, Sungai Buloh masih dibuka sehingga kini bagi menempatkan mangsa-mangsa banjir berkenaan.


Arab saudi janji selesaikan isu penginapan jemaah umrah Malaysia

0

BANGI, Ahad –
Presiden Persatuan Agensi Pelancongan Umrah dan Haji Malaysia (PAPUH),  Datuk Seri Razali Mohd. Sham memaklumkan, pihaknya baru sahaja mengadakan perjumpaan bersama wakil Kerajaan Arab Saudi bagi menyelesaikan masalah kekurangan penginapan di Mekah.

Datuk Seri Razali Mohd Sham.

Menurut beliau, pihak berkuasa Arab Saudi sudah mengambil maklum berhubung isu tersebut dan memberi jaminan akan menyelesaikannya dengan kadar segera.

Dalam pada itu, pihaknya juga mendapati, isu kekurangan penginapan di Mekah turut membelenggu agensi Pelancongan Malaysia sehingga terpaksa membatal dan menunda tarikh penerbangan jemaah umrah pada saat-saat akhir.

Artikel berkaitan

Pejuang sah tinggalkan Gerakan Tanah Air

Jangan sentuh isu agama, raja, kaum pada PRN di enam negeri

Pelancaran MEASAT – 3d Bantu Rapatkan Jurang Digital – PM

Petanda awal Ahmad Zahid bakal bebas pertuduhan mahkamah

KPDNHEP Akan Tarik Lesen Subsidi Pengilang Seludup Minyak Masak

Tambah beliau, pihaknya akan segera memaklumkan hal tersebut kepada agensi khusus di Arab Saudi apabila masalah kekurangan itu berulang kembali.

Terdahulu, media melaporkan terdapat lebih 400 jemaah Malaysia kecewa setelah mengetahui agensi pelancongan yang sepatutnya membawa mereka mengerjakan umrah terpaksa menangguhkan perjalanan ke Tanah Suci pada saat-saat akhir.


Ismail Sabri tuntut Ahmad Zahid tunjuk tunjuk surat RoS

0

BANGI, Ahad – Presiden UMNO, Datuk Seri Dr Ahmad Zahid Hamidi diminta menunjukkan surat daripada Jabatan Pendaftaran Pertubuhan (RoS) yang didakwa menerima resolusi parti supaya jawatan Presiden dan Timbalan Presiden tidak dipertandingkan.

Perkara itu disuarakan Naib Presiden UMNO, Datuk Seri Ismail Sabri Yaakob berikutan polemik status usul tambahan yang diluluskan Perhimpunan Agung UMNO (PAU) 2022 membabitkan dua jawatan tertinggi parti berkenaan.

“Minta dia (Ahmad Zahid) tunjuk surat RoS itu, elok juga kalau boleh tunjukkan (surat) sebab ada dua laporan media berbeza.

“Satu kata RoS tolak tapi tak sampai satu hari kata dah luluskan pula. Semua orang keliru.

Artikel berkaitan

Shahrir dilepas, bebas kes penggubahan wang RM1 juta

MOTAC tidak wajar letak pegawai fasih Bahasa Mandarin di KLIA

Petisyen pilihan raya Gua Musang dibicarakan, Putrajaya ditolak

RUU Perkhidmatan Parlimen sedang dimuktamadkan – Azalina

PN berhak rancang tumbangkan kerajaan

“Saya pun baca laporan media juga,” katanya.

Malam tadi, Ahmad Zahid memaklumkan UMNO sudah menerima surat daripada Kementerian Dalam Negeri (KDN) yang mengesahkan RoS menerima resolusi parti itu iaitu tiada pertandingan bagi jawatan Presiden dan Timbalan Presiden UMNO.

Presiden UMNO itu dilaporkan berkata, RoS meluluskan usul PAU 2022 supaya dua jawatan tertinggi parti itu tidak dipertandingkan pada pemilihan tahun ini.

Katanya, perkembangan terbaru itu diterima menerusi surat daripada KDN semalam.

Bagaimanapun, sebuah portal berita melaporkan RoS yang selesai menjalankan siasatan berhubung aduan diterima daripada dua ahli UMNO, memutuskan usul tambahan terbabit tidak sah.

Portal berita terbabit bagaimanapun tidak memetik mana-mana individu atau sumber.

Pada 20 Januari lalu, dua ahli UMNO menghantar aduan kepada RoS supaya semakan dibuat terhadap usul tambahan yang diluluskan pada PAU 2022 berkaitan jawatan Presiden dan Timbalan Presiden tidak dipertandingkan pada pemilihan parti kali ini.

Aduan itu dikemukakan ahli UMNO Bahagian Kuala Nerus, Muhammad Aizat Fikri Mohd Nasir dan ahli UMNO Seremban, Muhammad Fiqri Firdaus Muhammad Rom, yang berharap ROS dapat menentukan sekiranya wujud pertikaian terhadap usul tambahan yang dibawa pada PAU 2022.

Muhammad Aizat Fikri mendakwa atur cara mengemukakan usul tambahan itu tidak sah dan bertentangan dengan perlembagaan UMNO serta peraturan persidangan bahagian dan cawangan.

Ismail Sabri yang juga bekas Perdana Menteri turut menggesa RoS membuat keputusan segera bagi menentukan sama ada keputusan PAU itu sah atau tidak sebelum pemilihan parti pada 18 Mac ini.

Ia bagi memberi laluan kepada ramai calon lain bertanding merebut dua jawatan tertinggi UMNO termasuk mereka yang sudah mengumumkan untuk bertanding jawatan Naib Presiden jika tindakan UMNO itu menyalahi perlembagaannya. – BeritaHarian


Isteri maut ditembak suami lebih lima das

0

BANGI, Ahad – Seorang suri rumah maut ditembak oleh suaminya yang juga anggota polis berpangkat lans koperal dalam kejadian di Kangar, Perlis kira-kira jam 6 pagi tadi.

Ketua Polis Daerah Kangar, Asisten Komisioner Yusharifuddin Mohd Yusop berkata, tembakan berlaku di kediaman pasangan itu di Kampung Bendang Baru, Simpang Empat, Jalan Kangar-Alor Setar.

Katanya, isteri anggota polis itu maut di dalam sebuah bilik rumah berkenaan.

“Kejadian berlaku selepas suspek baharu sahaja tamat syif tugasan dan berdasarkan saksi kejadian iaitu bapa mentuanya, dia tiba-tiba mengeluarkan pistolnya jenis Walther P99 dan menembak isterinya yang dikenali sebagai Safsufarnisya Salleh, 27 tahun.

Artikel berkaitan

55 kawasan di wilayah Shah Alam, Klang alami gangguan bekalan air

Tukar tanah wakaf ke tanah rizab Melayu, Perak digesa kaji keputusan

Tragedi ikan buntal, isteri maut suami masuk ICU

DAP mahu ubah identiti negara, perkukuh naratif Malaysian Malaysia – ISMA

Al Fatihah : Mohd Isa pemimpin tegar, perjuangkan penduduk miskin sejak dulu

“Suspek melepaskan lebih daripada lima das tembakan pada jarak dekat mengenai bahagian muka, terutama di bahagian mata sebelah kiri menyebabkan mangsa maut di tempat kejadian,” katanya dalam sidang media di Ibu Pejabat Polis Daerah (IPD) Kangar hari ini.

Katanya, tembakan itu juga menyebabkan bapa dan ibu mentua, anak saudara suspek yang turut mendiami kediaman itu lari meninggalkan rumah.

“Bapa mentua suspek kemudian menelefon anak lelakinya untuk memaklumkan kejadian sebelum menghubungi polis.

“Polis yang dimaklumkan berhubung kejadian itu pada jam 7.26 pagi pergi ke rumah mangsa dan didapati suspek masih berada dalam rumah.

“Cubaan untuk meminta suspek menyerah diri gagal apabila suspek mendiamkan diri dalam rumah. Polis berjaya memasuki rumah berkenaan dan didapati suspek hanya duduk mendiamkan diri, di samping pistol masih lagi berada dalam tangannya,” katanya.

Yusharifuddin berkata, suspek ditahan dan mayat isterinya pula ditemui dalam keadaan mengiring di atas katil di bilik berkenaan.

“Beberapa kelongsong peluru turut ditemui di lantai. Mayat dibawa ke Jabatan Forensik Hospital Tuanku Fauziah, Kangar untuk proses bedah siasat,” katanya.

Beliau berkata, pihaknya masih menyiasat motif pembunuhan kerana didapati tidak berlaku pergaduhan atau pertikaian di antara pasangan berkenaan yang sudah dua tahun mendirikan rumah tangga.

“Siasatan juga akan menjurus sama ada suspek mempunyai masalah mental atau sebagainya.

“Pasangan berkenaan tidak mempunyai anak dan suspek sudah empat tahun bertugas di Ibu Pejabat Polis Kontinjen Perlis,” katanya.

Beliau turut menjelaskan setiap anggota polis boleh membawa senjata api ketika bertugas dan mempunyai kebenaran daripada ketua jabatan masing-masing.

Katanya, kes disiasat mengikut Seksyen 302 Kanun Keseksaan kerana membunuh dan suspek kini sedang ditahan di lokap Balai Polis Kangar.

Suspek dijangka akan dibawa ke Mahkamah Kangar esok untuk perintah reman.


Ka Siong sedih makanan di PPS tidak sempurna

0

BANGI, Ahad – Ahli Parlimen Ayer Hitam, Datuk Seri Dr Wee Ka Siong terkilan dan kecewa dengan kualiti makanan yang dibekalkan kepada mangsa-mangsa banjir.

Ka Siong mendakwa, selain makanan yang tidak sempurna, pembekal juga lewat menghantar makanan.

“Ada yang mengadu nasi juga mentah. Serius saya terkilan dan cukup sedih dengan apa yang berlaku,” katanya semasa melawat 105 keluarga yang terdiri daripada 375 orang yang ditempatkan di PPS Sekolah Agama Taman Kota Yong Peng.

Dakwanya, mangsa-mangsa banjir hanya menerima sarapan pagi pada jam 11 pagi dan makan tengah hari 2 petang.

Artikel berkaitan

Kerajaan tidak apologetik pertahan Islam sebagai agama Persekutuan

Tidak Perlu Awalkan PRU – Penganalisis

PH-BN pertimbang fail petisyen pilihan raya bagi empat kerusi – Amirudin

Sultan Selangor titah pelihara hutan simpan kekal

Mayat dikerat enam dalam bagasi bukan rakyat Malaysia

Dalam rakaman video yang dikongsikan di Facebook beliau, Ka Siong menunjukkan mee goreng yang dibekalkan cukup menyedihkan manakala menu tengah hari pula didakwa diberikan dalam kuantiti yang sedikit.

“Saya nampak bekalan makanan yang diberikan kepada mangsa-mangsa banjir tidak dibuat dengan baik.

“Saya juga telah menghubungi menteri yang berkaitan dan memohon tangani isu ini dengan segera. Kasihanilah mangsa banjir yang sedang berdepan waktu sukar ketika ini.

“Saya juga mengatakan bahawa jika kontraktor penyedia makanan tidak mampu memikul amanah ini, lebih baik diberikan kepada Jawatankuasa Pembangunan dan Keselamatan Kampung (JPKK) setempat,” katanya.

Ka Siong berkata, biarlah mereka bergotong-royong memasak dengan menggunakan barangan keperluan yang telah pun disediakan oleh beliau untuk kegunaan penduduk.

“Lebih baik kita rewang, masak sendiri, lebih enak, lebih berkhasiat,” ujarnya sambil mendakwa makanan yang dibekalkan itu ada yang tidak dijamah langsung.

Beliau yang juga Presiden MCA berkata, di kawasannya sahaja ada 22 pusat penempatan sementara dengan 5,000 orang mangsa banjir.

“Tolonglah jaga kebajikan mangsa banjir. Mereka ini duduk sini dalam keadaan terpaksa, mereka bukan hendak banjir,” ujarnya.


KKM pantai penyakit bawaan air pascabanjir – Dr Zaliha

0

BANGI, Ahad – Kementerian Kesihatan (KKM) akan memantau sebarang penyakit bawaan air terutama kencing tikus (
leptospirosis
) dan keracunan makanan.

Menteri Kesihatan, Dr. Zaliha Mustafa berkata, dua penyakit tersebut sering berlaku terutama selepas banjir melanda sesuatu kawasan.

“Kita juga akan menggerakkan pasukan lain (pasukan kesihatan) untuk aktiviti pembersihan terutama di fasiliti-fasiliti kesihatan yang terjejas dengan bencana tersebut,” katanya.

Beliau berkata demikian kepada pemberita selepas merasmikan Nursing Professional Group (NPG) International Nursing Conference 2023 bertemakan
Invest in Nursing: Then, Now and What’s to Come
hari ini.

Artikel berkaitan

Pertembungan Shahrizat-Noraini, apakah jawatan Ketua Wanita milik orang lama?

Sultan Hassanal Bolkiah adakan lawatan khas ke Malaysia

Harga juadah di bazar Ramadan Bandar Baru Bangi masih `mesra poket’

Shahrir dilepas, bebas kes penggubahan wang RM1 juta

Terengganu haramkan  filem `Pulau’ ikut garis panduan syariah

Hadir sama Pengarah Kesihatan Melaka, Datuk Dr. Rusdi Abd. Rahman; Pengerusi NPG, Prof. Zahrah Saad dan Pengarah Kejururawatan KKM, SM Devi.

Dalam pada itu, Dr Zaliha berkata, KKM mempunyai prosedur operasi standard (SOP) ketika berlaku banjir terutama dalam menguruskan pusat pemindahan sementara (PPS).

Beliau berkata, antara perkara dilakukan termasuklah melaksanakan aktiviti semburan untuk mengelak penyakit berjangkit selain membuka klinik bergerak sebagai rawatan segera kepada mangsa banjir yang sakit.

Katanya, KKM juga masih melakukan saringan Covid-19 kepada mangsa banjir yang berpindah ke PPS.


Malaysia mungkin jadi macam Singapura lagi dua kali pilihan raya – Tun Mahathir

0

BANGI, Ahad –  Malaysia akan menjadi seperti Singapura selepas Pilihan Raya Umum (PRU) Ke-16 dan PRU17.

Itu kemungkinan dizahirkan bekas Perdana Menteri, Tun Dr Mahathir Mohamad bersandarkan pandangan beliau iaitu terdapat kemungkinan kerajaan sedia ada akan melakukan persempadanan semula kawasan pilihan raya dengan mengurangkan jumlah kawasan pengundi Melayu.

Tun Mahathir yang saja dilantik sebagai Penasihat Parti Bumiputera Perkasa Malaysia (PUTRA) menjelaskan, pada masa ini kawasan pengundi bukan Melayu akan ditambah yang sedikit sebanyak akan mempengaruhi corak pentadbiran selepas PRU16 dan PRU17.

“Saya berpendapat dalam pilihan raya yang ke-16 dan yang ke-17 akan kita dapati bahawa bahawa kerajaan sekarang, akan buat perubahan supaya kawasan pilihan raya bertukar dan jumlah kawasan Melayu berkurangan dan jumlah kawasan bukan Melayu akan bertambah. Sedikit sebanyak menukar corak pilihan raya yang ada, selepas PRU16, dan PRU17 lebih teruk lagi tiada jaminan bahawa Perdana Menteri bukan daripada orang Melayu. Siapa pun boleh menjadi Perdana Menteri.” –
  TUN DR MAHATHIR MOHAMAD / Penasihat Parti Bumiputera Perkasa Malaysia (PUTRA)

Tun Mahathir berkata demikian pada sidang media selepas Dialog Sepentas Perjuangan Yang Hilang Bersama Tun M di Yayasan Kepimpinan Perdana di Putrajaya semalam.

Artikel berkaitan

CALON BEBAS BERSATU DI BAWAH ‘GAGASAN BEBAS’

Zuraida Masih Mahu Menjadi Menteri

Peratusan keluar mengundi di Negeri Sembilan kurang akibat hujan

2.8 juta pasport pasca Covid-19 dikeluarkan Jabatan Imigresen

10 terkorban, 20 cedera serangan kejam Israel di Tebing Barat

Katanya, perpecahan parti Melayu di dalam kerajaan yang berkuasa ini akan tidak mempunyai kuasa dan sekiranya tidak berjaga-jaga, negara ini bakal tergadai.

“Di waktu ini pun parti-parti Melayu yang ada dalam kerajaan tidak berkuasa dan mereka berpecah kepada tiga buah parti. Saya yakin jika kita tidak berjaga-jaga, PRU akan datang dan kalau undi dapat duit, kita akan pilih orang yang kurang baik dan mereka menggadai negara kita,”

Turut hadir dalam diskusi ini ialah dua bekas menteri Kabinet, Tan Sri Noh Omar dan Datuk Zuraida Kamarudin.


PDRM pantau media sosial kumpulan dikaitkan dengan IS

0

BANGI, Ahad – Polis Diraja Malaysia (PDRM) memantau rapi aktiviti media sosial kumpulan di Malaysia yang dikaitkan dengan Islamic State (IS).

Ketua Polis Negara, Tan Sri Acryl Sani Abdullah Sani berkata, beberapa media tempatan melaporkan bahawa terdapat aktiviti media sosial oleh kumpulan di Malaysia yang dikaitkan dengan IS.

“Laporan media itu didapati berasaskan maklumat yang diperoleh daripada Nordic Counter Terrorism Network dari Finland,” katanya dalam satu kenyataan hari ini.

Acryl Sani berkata, PDRM sejak awal telah mengesan dan terus memantau secara rapi penyebaran propaganda melalui media sosial sebagai usaha meraih sokongan kepada kumpulan yang dikaitkan IS.

Artikel berkaitan

Kelantan kotor, air tidak berkualiti, jalan berlubang

Ceroboh Menara 118, YouTuber ditahan polis Mei tahun lalu

PRN Kelantan medan terakhir Ahmad Yakob bertanding politik

Nuramira Akan Didakwa Di Mahkamah Tinggi Syariah Esok

Harga ayam, telur dijangka diapungkan selepas Jun – Mat Sabu

“Salah satu langkah PDRM adalah mewujudkan kolaborasi rapat dengan agensi keselamatan serantau bagi memantau penyebaran propaganda sedemikian, agar tindakan dapat diambil ke atas pihak yang dikenal pasti terlibat,” katanya.

Beliau berkata, kesemua agensi sedang memainkan peranan secara aktif dan pemantauan telah ditingkatkan bagi memastikan tahap ancaman keselamatan terjamin.

“Orang ramai dinasihatkan tidak gusar dengan laporan media mengenai aktiviti penyebaran propaganda oleh pihak yang menyokong IS,” katanya.

Acryl Sani berkata, berdasarkan situasi semasa, PDRM memberi jaminan bahawa tahap keselamatan negara adalah terkawal.


Penjadualan semula SPM 2022 bagi 533 calon bermula 16 Mac

0

BANGI, Ahad –  Penjadualan semula peperiksaan Sijil Pelajaran Malaysia (SPM) 2022 bagi 533 calon yang tidak dapat menduduki peperiksaan itu akibat banjir akan bermula 16 Mac ini.

Menteri Pendidikan Fadhlina Sidek berkata, ia melibatkan 450 calon di Johor, Pahang (79) dan Sarawak (empat) bagi kertas mata pelajaran Ekonomi, Sains, Fizik dan Sains Rumah Tangga yang berlangsung pada 1 dan 2 Mac lepas.

“Kita akan bermula pada 16 Mac tetapi juga akan lihat dari semasa ke semasa khususnya persediaan logistik dan lain-lain yang terkait rapat. Kita berharap cuaca bertambah baik supaya tidak bertambah penjadualan semula dan kita boleh tumpu kepada yang terjejas tempoh hari sahaja,” katanya.

Fadhlina berkata demikian kepada pemberita selepas melancarkan Gerakan Massa #terimakasihcikgu peringkat kebangsaan di sini hari ini.

Artikel berkaitan

Perbaharui tekad dan ibrah sempena Israk Mikraj – PM

Lelaki tabur paku ditahan polis

Sogokan rasuah kepada pengundi bukan amalan Pas

Pertuduhan ini petunjuk kerajaan dalam ketakutan – Sanusi

SPNB bina 500 RMR di Kelantan

Beliau berkata 17 sekolah di Johor dan dua di Pahang terjejas banjir setakat ini, dan beliau akan ke Johor esok untuk meninjau sekolah yang terkesan supaya bantuan sewajarnya dapat diberikan selain menziarah guru yang terlibat bencana itu.

Menurutnya, Kementerian Pendidikan (KPM) juga akan memberi tumpuan kepada reka bentuk sekolah yang hendak dibina dengan rekaan kalis bencana, khususnya di lokasi kerap berdepan bencana seperti banjir.

Pada perkembangan lain, Fadhlina berkata, KPM sedang melaksanakan beberapa tindakan bagi mengatasi masalah kekurangan guru khususnya di Sarawak sebelum sesi persekolahan baharu bermula pertengahan Mac ini.

Beliau berkata, antaranya ialah soal penempatan guru yang sedang dilihat bersama antara Ketua Pengarah Pendidikan, Datuk Pkharuddin Ghazali dengan Suruhanjaya Perkhidmatan Pendidikan (SPP).

Pada majlis itu, Fadhlina juga mengumumkan tema Hari Guru tahun ini iaitu ‘Guru Insani Pemangkin Generasi MADANI’ yang akan disambut di Melaka. – Bernama


Projek tebatan banjir RM600 juta dimulakan Jun ini

0

BANGI, Ahad – Semua projek tebatan banjir bernilai lebih RM600 juta yang ditangguhkan sebelum ini termasuk di Johor diarah memulakan operasi mulai Jun ini untuk mengatasi masalah banjir di seluruh negara.

Perdana Menteri, Datuk Seri Anwar Ibrahim berkata, projek itu jika tidak segera dilaksanakan akan mengakibatkan isu banjir akan terus berulang selama bertahun-tahun.

“Oleh itu, kita kita putuskan projek tebatan banjir yang mahal bernilai lebih RM600 juta lebih akan disegerakan, itu kita lulus dan segerakan.

Artikel berkaitan

Siasatan tiga pemimpin parti politik sentuh 3R di peringkat akhir – KPN

Pelakon, Ridzuan Hashim meninggal dunia

Timbalan Ketua Polis Negara meninjau pembersihan perumahan mangsa banjir

Ibu mualaf dikurung, anak dipukul dengan penyangkut baju sebab kuat menangis

Anthony Loke belum terima laporan menteri buat kecoh di KLIA

“Itu hari saya tangguh sebentar kerana kita tak mahu peruntukan untuk bantu rakyat ini ada ketirisan, ada kecurian jadi kita perlu proses tender. Semua projek yang telah diluluskan termasuk di Johor itu harus semuanya beroperasi mulai Jun,” katanya.

Beliau berkata demikian pada sidang media selepas menyantuni keadaan mangsa banjir yang ditempatkan di pusat pemindahan sementara (PPS) Sekolah Jenis Kebangsaaan Cina SJK(C) Kampung Tengah di Segamat, Johor Bahru pagi ini.

Mengulas lanjut, Perdana Menteri turut memberi amaran kepada pihak terlibat agar tidak menggunakan peluang itu untuk mendapat kepentingan sendiri.

“Dulu kita tangguhkan (tebatan banjir) kerana ada masalah dan saya bagi amaran keras, jangan guna peruntukan semasa banjir ini sebagai peluang untuk dapat dapat habuan tambahan,” tegasnya.

Selain itu, Anwar berkata, beberapa projek tebatan banjir baharu di Johor termasuk Segamat dan Kota Tinggi juga akan diberikan peruntukan daripada penjimatan projek sebelum ini.

“Menteri Besar (Datuk Onn Hafiz Ghazi) ada bangkitkan beberapa projek baharu (dan) saya beritahu oleh kerana kita boleh jimatkan beberapa kos RM1 bilion, RM2 bilion (daripada) projek lama, wang itu akan dipindahkan untuk menyediakan priojek baharu.

“Setakat ini, ianya di Segamat, Kota Tinggi dan kawasan-kawasan yang berat (buruk) dilanda banjir,” katanya.


Rakyat jijik perlakuan rasuah, pemimpin diingat jangan ulangi kesalahan sama

0

BANGI, Sabtu – Sultan Perak, Sultan Nazrin Muizzuddin Shah menitahkan kerajaan yang dipilih dapat mentadbir urus negara secara bijaksana melalui mekanisme yang tidak menyeleweng serta jauh daripada amalan rasuah dan salah guna kuasa.

Baginda bertitah, rakyat semakin celik huruf mengutamakan faktor integriti, amanah dan ketelusan selain mahukan pemimpin menunjukkan sikap lebih sedia mendengar daripada sikap hanya mahu didengari.

Rakyat sudah terlalu lemas dan berasa amat jijik melihat perlakuan rasuah. Rasuah ialah barah yang menjadi punca kepada berlakunya keruntuhan moral, penindasan, kezaliman, pencemaran, bencana alam, pengangguran dan kemiskinan. Forum Ekonomi Dunia 2019 menamakan rasuah sebagai cabaran paling besar yang anak muda hadapi. Generasi muda merupakan mangsa yang telah digelapkan masa hadapan mereka kerana perbuatan pemimpin yang rasuah.

Titah baginda, rakyat semakin lantang mendedahkan isu rasuah dan menolak pemimpin yang menggunakan jawatan untuk kepentingan diri, mengumpul kekayaan untuk ahli keluarga atau menjadi instrumen kepada ahli perniagaan.

Sultan Nazrin bertitah demikian dalam Istiadat Menghadap Sembah Taat Setia dan Penganugerahan Darjah Kebesaran sempena sambutan Ulang Tahun Hari Keputeraan baginda di Istana Iskandariah di sini pada Sabtu.

Artikel berkaitan

Tambah baik sistem pengecaman identiti, elak isu mayat tertukar berulang

Kukuhkan hubungan Riyadh – Kuala Lumpur

Vernakular Gagalkan Perpaduan – PEMBELA

Selangor tidak iktiraf kahwin luar negara

Selamat hari lahir ke-98 Tun!

Mengulas lanjut, Sultan Nazrin turut menegaskan bahawa teramat penting raja pemerintah berupaya mentafsir dinamik yang menuntut kepada budaya dan keterbukaan dengan bijaksana.

Kata baginda, rakyat mengimpikan sebuah kerajaan yang secara berani dan tegas menunjukkan kesungguhan memerangi rasuah serta tadbir urus yang pincang akan merosakkan negara dan akhirnya turut melemahkan takhta.

Dalam pada itu, baginda mengingatkan pemimpin kerajaan negeri agar tidak mengecewakan kepercayaan baginda dan amanah rakyat.


Tiada keperluan isytihar darurat bencana banjir

0

BANGI, Ahad – Kerajaan tidak perlu mengumumkan darurat bencana kerana situasi banjir yang sudah mulai surut di beberapa kawasan.

Perdana Menteri, Datuk Seri Anwar Ibrahim berkata, selain itu jangkaan hujan juga semakin berkurangan walaupun terdapat isu banjir termenung di sesetengah tempat.

“Walaupun ada masalah (banjir) di tempat (air) termenung (bergenang), itu mengambil masa tapi tak perlu darurat setakat ini. Keadaan (banjir) pun dah mulai surut hari ni,” katanya.

Beliau berkata demikian pada sidang media selepas menyantuni mangsa banjir yang ditempatkan di pusat pemindahan sementara (PPS) Sekolah Jenis Kebangsaaan Cina SJK(C) Kampung Tengah di Segamat pagi ini.

Artikel berkaitan

Mahkamah pulangkan pasport Syed Saddiq untuk sementara waktu

Saya sayang Bella lebih daripada anak lain – Siti Bainun

Mahu Jadi Lebih Cina Daripada Cina

Konflik Sudan: Dua rakyat Malaysia berjaya dipindahkan ke lokasi selamat

Empat beradik maut dalam kebakaran di Muar

Keadaan banjir di beberapa negeri hari ini menyaksikan seramai 48,989 mangsa banjir ditempatkan di pusat pemindahan sementara (PPS) di seluruh negara.

Johor terus mencatatkan jumlah mangsa tertinggi iaitu 44,860 orang diikuti Pahang (2,978), Negeri Sembilan (587), Melaka (493) dan Selangor (71).

Di Johor setakat pukul 8 pagi tadi, seramai 44,860 orang membabitkan 13,029 keluarga ditempatkan di 260 PPS meliputi 10 daerah yang terjejas.


Viu hentikan tayangan Filem Mentega Terbang

0

BANGI, Sabtu – Suruhanjaya Komunikasi dan Multimedia Malaysia (SKMM) memaklumkan, platform penstriman Viu telah menghentikan tayangan filem kontroversi, Mentega Terbang pada 27 Februari lalu.

SKMM berkata, pihaknya telah menghubungi Viu sebelum mengesahkan penamatan filem Mentega Terbang walaupun tidak mempunyai kuasa menapis filem dan drama televisyen kerana tidak berada di bawah bidang kuasa.

Seksyen 3 (3) Akta Komunikasi dan Multimedia (AKM) 1998 menyatakan bahawa penapisan filem atau drama pada platform penstriman tidak terletak di bawah bidang kuasa SKMM. SKMM akan sentiasa bekerjasama dan memberi sokongan teknikal kepada jabatan agama negeri untuk menjalankan siasatan di bawah Akta Kesalahan Jenayah Syariah.

SKMM juga memaklumkan pihaknya komited bekerjasama dengan Jabatan Kemajuan Islam Malaysia (JAKIM) bagi memantau sebarang kandungan yang bercanggah dengan ajaran Islam.

Filem yang menyentuh perbezaan dan persamaan agama-agama utama di Malaysia itu, mendapat kritikan orang ramai dan penggiat seni berikutan tayangannya di Viu, bulan lalu.

Artikel berkaitan

Selepas tembak lelaki Palestin, Israel halang ambulans dekati tubuh mangsa

Kalimah Allah : Majlis Perundingan agama gesa kerajaan kaji semula enakmen negeri

UMNO dijangka kalah lebih teruk pada PRN

Kerajaan tumbang, Hadi Awang mengigau – Anwar

Polis Panggil Penganjur Perhimpunan Minggu Depan

Sementara itu, Lembaga Penapisan Filem (LPF) menjelaskan, pihaknya tidak mempunyai kuasa ke atas filem bebas terbitan tempatan itu kerana ia hanya dikeluarkan secara dalam talian.

Sebelum ini, Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar, berkata JAKIM akan bertemu pasukan produksi filem terbabit kerana pihaknya mendapati filem itu bertentangan dengan akidah Islam.

Filem Mentega Terbang menerima kecaman hebat daripada umat Islam kerana didakwa mengandungi unsur pluralisme agama yang boleh menjejaskan akidah.

Filem itu memaparkan watak Aisyah, seorang gadis berusia 16 tahun yang mencari kebenaran agama dengan membuat kajian perbandingan melalui bacaan kepada teks agama dan berfikiran liberal dalam menerima kerencaman beragama termasuk tidak kisah kepada babi sebagai makanan.


Zahid sahkan dua jawatan tertinggi UMNO tidak dipertandingkan

0

PETALING JAYA, Sabtu – Jabatan Pendaftaran Pertubuhan (JPPM) memutuskan Umno tidak melakukan sebarang kesalahan dengan meluluskan usul tambahan pada Perhimpunan Agung Umno 2022 supaya jawatan presiden dan timbalan presiden tidak dipertandingkan.

Presiden Umno Ahmad Zahid Hamidi berkata, keputusan JPPM itu dimaklumkan oleh Kementerian Dalam Negeri menerusi surat kepada setiausaha agung parti itu.

JPPM berada di bawah bidang kuasa Kementerian Dalam Negeri.

“Setiausaha Agung Umno Ahmad Maslan menerima surat bertarikh 3 Mac yang memaklumkan keputusan menteri dalam negeri berhubung usul itu,” katanya dalam satu sidang media.

Artikel berkaitan

Jemaah Menteri setuju potong gaji 20 peratus setiap bulan

Angkat sumpah MB Negeri Sembilan berlangsung hari ini

Pemberian PReP kepada golongan homoseksual akan normalisasi LGBT

Ketua Hakim Negara tak boleh paksa cabang eksekutif berunding

Musibah banjir: Jakim anjur solat hajat, doa selamat

Menurut surat itu yang dibaca Zahid, Kementerian Dalam Negeri memberi pengecualian daripada pematuhan Seksyen 13 (1)(c) (14) melalui Seksyen 70 Akta Pertubuhan 1966 (Akta 832).

Beliau berkata surat itu adalah satu keabsahan bahawa jawatan presiden dan timbalan presiden Umno disahkan tidak dipertandingkan.

“Ini kerana semua klausa dalam perlembagaan parti juga turut diikuti oleh pengerusi tetap.

“Ini termasuk pengerusi tetap meminta perwakilan menyatakan sama ada mereka bersetuju atau tidak dengan usul itu,” katanya yang menambah 95% daripada perwakilan bersetuju.

Dalam Perhimpunan Agung Umno pada Jan lalu, parti itu meluluskan usul tiada pertandingan untuk jawatan presiden dan timbalan presiden dalam pemilihan parti akan datang.

Bagaimanapun, JPPM pada bulan lalu dilaporkan menyiasat kemungkinan berlakunya pelanggaran perlembagaan parti selepas usul itu diluluskan.

Siasatan itu dibuat selepas dua ahli Umno memfailkan aduan kepada JPPM mendakwa tindakan membentangkan usul itu di perhimpunan agung melanggar Artikel 10 perlembagaan parti itu.

Mereka menegaskan bahawa, sesuatu usul perlu dibentangkan dua minggu sebelum perhimpunan agung, atau tujuh hari sekiranya ia dibentangkan oleh Ahli Majlis Kerja Tertinggi. – FMT


240 kes direkod, 460 pesalah ditahan dalam operasi BP3

0

BANGI, Isnin – Sebanyak 240 kes direkodkan di bawah operasi penguatkuasaan Program Perlindungan dan Rondaan Biodiversiti (BP3) bagi tempoh 2019 hingga tahun lepas di seluruh Semenanjung.

Menteri Sumber Asli, Alam Sekitar dan Perubahan Iklim, Nik Nazmi Nik Ahmad berkata, operasi berkenaan juga berjaya menahan seramai 460 pesalah membabitkan warganegara serta warga asing daripada Myanmar, Kemboja, Thailand, Vietnam, China, Bangladesh, Sudan, Pakistan serta Indonesia.

“Jumlah sitaan bagi kesemua kes berkenaan merekodkan lebih daripada RM112 juta selain sebanyak 1,875 jerat yang dijumpai di dalam kawasan operasi telah berjaya dimusnahkan,” katanya pada sidang media selepas Majlis Penyampaian Watikah Pelantikan Renjer Komuniti di bawah BP3 di Kuala Lumpur hari ini.

Beliau berkata, operasi BP3 yang bertujuan untuk membanteras pencerobohan, pembalakan haram serta pemburuan hidupan liar di kawasan
hotspot
 itu disertai Jabatan Perlindungan Hidupan Liar dan Taman Negara (Perhilitan), Jabatan Perhutanan, Polis Diraja Malaysia (PDRM) serta agensi penguat kuasa dan badan bukan kerajaan (NGO).

Artikel berkaitan

Pengampunan Najib: Terpulang kepada budi bicara YDPA

Tetapkan Awal Tarikh Bubar Parlimen & PRU Demi Kestabilan – Aminuddin

Minta ganjaran demi undi parti tertentu tanda normalisasi rasuah

Sumbangan RM40 juta kepada Turkiye bantuan kecil

MAT KILAU Cetus Revolusi Industri Perfileman

Nik Nazmi berkata, antara kawasan
hotspot
 tersebut adalah kawasan Taman Negara, Hutan Rizab Hidupan Liar, taman-taman negeri, hutan simpan kekal serta tapak Ramsar.

Terdahulu, pada majlis berkenaan seramai 120 anggota renjer komuniti baharu dilantik dalam kalangan veteran Angkatan Tentera Malaysia, veteran PDRM, masyarakat Orang Asli serta komuniti setempat.

“Pelantikan renjer dalam kalangan komuniti ini dapat mengukuhkan lagi penguatkuasaan dan menyediakan peluang pekerjaan kepada rakyat terutama dalam kalangan Orang Asli, pesara tentera dan pesara polis serta komuniti setempat.

“Usaha murni ini selari dengan dasar rukun MADANI ke arah mewujudkan Malaysia yang mampan, ihsan dan sejahtera,” kata Nik Nazmi.

Perdana Menteri, Datuk Seri Anwar Ibrahim ketika membentangkan Belanjawan 2023 pada 24 Februari lepas mengumumkan, kerajaan akan menambah bilangan renjer yang mengawal kawasan hutan kepada 1,500 orang dengan mengutamakan khidmat komuniti Orang Asli, veteran tentera dan polis melibatkan peruntukan RM50 juta. – Bernama


Afghanistan masih larang wanita belajar di universiti

0

BANGI, Isnin –
Golongan wanita di Afghanistan tetap dilarang daripada menyambung pelajaran mereka ke peringkat universiti walaupun ia baru sahaja dibuka setelah cuti musim sejuk.

Pegawai Taliban memberi pencerahan mengenai kod pemakaian kepada golongan wanita di Afghanistan.

Larangan universiti merupakan satu daripada beberapa sekatan yang dikenakan ke atas wanita sejak pemerintahan Taliban kembali berkuasa pada Ogos 2021, lantas ia mencetuskan kemarahan rakyat antarabangsa dan umat Islam di seluruh dunia.

Golongan wanita di Afghanistan dilarang menunjukkan sehelai rambut dan perlu menutup aurat dengan sepenuhnya .

Kerajaan itu mula mengenakan larangan tersebut setelah memperlihatkan tuduhan pelajar wanita di negara itu yang mula mengabaikan kod berpakaian yang sepatutnya.

Namun, beberapa pegawai kerajaan berkenaan memaklumkan larangan pendidikan wanita adalah sementara, namun mereka tetap gagal mengotakan janji mereka sehingga kini.

Artikel berkaitan

Lelaki Pakistan dihukum mati persenda agama

New York pasang penghadang, siap siaga hadapi protes

Rakyat Malaysia di Rusia, Armenia, Belarus dinasihat berwaspada

Perdana Menteri selamat tiba di Turkiye

UAE Bakal Sertai Inisiatif Dana Arab Saudi-Perancis Bantu Lubnan


Akta dana politik, had tempoh jawatan PM akan dilaksana secepat mungkin

0

BANGI, Isnin – Kerajaan bertekad melaksanakan langkah-langkah reformasi terutamanya perubahan yang dilihat paling mudah dan cepat dilaksanakan atau ‘
low hanging fruits
’.

Menurut Menteri di Jabatan Perdana Menteri (Undang-Undang dan Reformasi Institusi), Datuk Seri Azalina Othman Said, antara perubahan yang diusahakan termasuk akta dana politik dan mengehadkan tempoh jawatan Perdana Menteri kepada 10 tahun.

“Jabatan Hal Ehwal Undang-Undang menghargai maklum balas daripada seluruh rakyat Malaysia dalam kami mengusahakan penambahbaikan secara berterusan.

“Kami memberi jaminan bahawa janji-janji kerajaan masih kekal dan kami tekad membawa perubahan yang dikenal pasti sebagai
low hanging fruits
 secepat mungkin,” katanya dalam satu kenyataan.

Artikel berkaitan

PM Akui Kelemahan Pengurusan Banjir

850,000 pekebun kecil getah, pesawah dan nelayan dapat RM200

Pendakwa Fail Pestisyen Rayuan Kes Visa Luar Negara Ahmad Zahid

Mangsa banjir meningkat lebih 41,000 orang di Johor

Bangunan MACA dijangka dibuka semula 18 Mei depan

Jelasnya, berhubung akta dana politik, pihaknya akan merujuk kepada Jawatankuasa Pilihan Khas Parlimen (JPKP) berkaitan sebelum sesi libat urus diadakan bersama Ahli-Ahli Parlimen.

Selain itu, kertas dasar berhubung had tempoh jawatan Perdana Menteri kepada 10 tahun akan dibentangkan kepada Kabinet bagi menghasilkan kata putus.

Manakala jumlah JPKP akan dimuktamadkan dalam masa terdekat, dengan pengumuman dijangka dibuat oleh Speaker Dewan Rakyat tidak lama lagi.

Berhubung pemisahan kuasa antara ketua hakim negara dan pendakwa raya pula, pihaknya akan meneliti isu berkenaan selepas satu tribunal siasatan khas atau Suruhanjaya Siasatan Diraja (RCI) berhubung isu itu diluluskan oleh Kabinet.

“Terdapat pelbagai lapisan protokol dan kelulusan yang perlu dilalui Jabatan Hal Ehwal Undang-Undang untuk melaksanakan reformasi ini.

“Kerajaan ingin memberi jaminan kepada semua pemegang taruh bahawa dengan sokongan anda serta sokongan seluruh agensi Kerajaan Perpaduan, kami akan melaksanakan reformasi ini dengan sebaik mungkin,” ujar Azalina.


Aniaya anak monyet hingga mati, moderator kandungan TikTok akan didakwa

0

BANGI, Isnin – Seorang moderator kandungan TikTok yang disiasat kerana menganiya sesekor anak monyet sehingga mati pada Januari lalu akan diheret ke mahkamah.

Ketua Polis Daerah Shah Alam, Asisten Komisioner Mohd Iqbal Ibrahim berkata, pihaknya telah menerima laporan polis daripada orang awam berhubung perbuatan lelaki itu kira-kira jam 111.25 pagi pada 20 Januari lalu.

Pengadu mendakwa suspek dalam video itu telah penderaan dengan memukul, mencacatkan anggota badan serta membakar bahagian kaki dan tangan seekor anak monyet menyebabkan ia mati.

“Polis kemudian menyerbu sebuah unit kediaman yang beralamat di kawasan Setia Alam, Shah Alam dan menemui suspek bersama beberapa perkakas dan peralatan serta sebuah telefon bimbit yang mengandungi gambar anak monyet yang didera,” katanya dalam kenyataan hari ini.

Artikel berkaitan

UMNO wajar jelaskan dasar parti kepada ahli – Penganalisis

Pengasas Rumah Bonda Didakwa Lagi

Malaysia mungkin jadi macam Singapura lagi dua kali pilihan raya – Tun Mahathir

Gambar dipercayai berunsur seksual adalah tangkap layar aplikasi

Aliran Trafik Di Lorong RFID Lancar

Tambah beliau, polis telah membawa suspek, 37, ke balai polis dan selesai merakam percakapan dan merampas telefonnya untuk membantu siasatan lanjut polis.

Malah, empat saksi sudah dipanggil.

Ujar beliau, kes diklasifikasikan di bawah Seksyen 30(1) Akta Kebajikan Haiwan 2015 yang mana jika disabitkan kesalahan boleh dihukum denda tidak kurang daripada RM20,000 dan tidak lebih daripada RM 100,000 atau penjara selama tempoh tidak lebih daripada tiga tahun.

Mohd Iqbal berkata, polis sudah menerima arahan daripada Jabatan Peguam Negara pada 23 Februari lalu supaya siasatan diteruskan untuk mendapatkan laporan hasil analisa daripada pihak forensik bagi telefon bimbit milik suspek yang dirampas,” katanya.

Jelas Mohd Iqbal, kes ini sentiasa menjadi keutamaan pihak polis dan bukan sambil lewa seperti didakwa oleh sesetengah pihak.

“Kes ini disiasat secara terperinci melibatkan semua aspek dan tidak timbul sebarang isu berkaitan dakwaan ia tidak menjadi perhatian pihak polis.

“Pertuduhan ke atas suspek terlibat di mahkamah akan dijalankan dan proses ke arah pendakwaan itu akan dipercepatkan selepas siasatan dilengkapkan,” katanya. – MalaysiaGazette


Anwar janji kenaikan gaji bila pendapatan negara bertambah

0

BANGI, Isnin –
Perdana Menteri, Datuk Seri Anwar Ibrahim memaklumkan, kenaikan skim gaji penjawat awam akan menjadi keutamaan kerajaan apabila pendapatan negara bertambah.

Anwar memberi jaminan berkenaan sebagai penghargaan terhadap komitmen dan kepantasan semua jentera penjawat awam yang terlibat dalam membantu mangsa-mangsa banjir di negeri-negeri yang terjejas ketika ini.

“Saya ingat elok lah saya menggunakan kesempatan ini untuk mengucapkan kepada semua penjawat awam, bukan sahaja yang ada di sini tetapi juga di Johor, Pahang, Kelantan, Terengganu dan lain-lain yang bertindak bahawa kita bangga.

“Kita ingin memberikan dokongan dan galakan dan ada yang tanya tentang skim gaji itu, bila pendapatan negara bertambah, skim gaji akan jadi keutamaan penjawat awam. Insya-Allah,” kata
 berkata Anwar ketika berucap pada
Majlis Perhimpunan Bulanan Jabatan Perdana Menteri di Putrajaya pada Isnin.

Artikel berkaitan

Cukai barangan mewah : beg dan jam tangan mewah antara tersenarai

Kedutaan Malaysia di Sudan ditutup sementara

Gangguan Seksual, Polis Sahkan Kereta Peronda milik IPD Petaling Jaya

Pengasas Rumah Bonda Didakwa Lagi

ISMA Bangi hantar surat bantahan, papan tanda cemar imej wanita

Ucapan terima kasih beliau juga dizahirkan kerana keikhlasan penjawat awam dalam menguruskan situasi bencana banjir tanpa perlu menunggu arahan.

Malah semalam dalam lawatan ke Johor beliau dapati  usaha membantu mangsa banjir dilakukan dengan pantas.

Selain laporan dan pertemuan dengan semua pihak termasuk  pegawai daerah, Menteri Besar, dan Ketua Polis, beliau bersyukur semuanya yang dilakukan tanpa menunggu arahan.

Sebelum ini, Presiden Cuepacs, Datuk Adnan Mat mendakwa kali terakhir penjawat awam menerima

kenaikan gaji
 tahunan adalah pada tahun 2012 lalu.

Pada pembentangan Belanjawan 2023 pada 24 Februari lalu, Cuepacs kecewa tiada kenaikan gaji penjawat awam kerana desakan kos sara hidup.


Bekalan barang kawalan cukup menjelang Ramadan

0

BANGI, Isnin – Kementerian Perdagangan Dalam Negeri dan Kos Sara Hidup (KPDN) memberi jaminan bekalan barang kawalan khususnya ayam dan telur mencukupi bagi menampung permintaan tinggi menjelang Ramadan ini.

Menterinya, Datuk Seri Salahuddin Ayub berkata, pihaknya bekerjasama dengan Kementerian Pertanian dan Keterjaminan Makanan untuk memastikan bekalan barang kawalan itu mencukupi.

“Setelah minggu lepas, data-data daripada Kementerian Pertanian menunjukkan kita bersedia untuk ke arah mencukupkan bekalan menjelang hari raya.

“Maklumlah bekalan ini turun naik, jadi bekalan ayam itu telah stabil dan kita kena perhatian agar telur juga akan cukup menjelang hari raya ini,” katanya pada sidang media di Putrajaya hari ini.

Artikel berkaitan

Ahli Parlimen PKR Buta Sejarah Cadang Kaji Semula Perkara 153

Azlan Man didakwa buat tuntutan palsu bernilai RM1.18 Juta

KP Imigresen ditukarkan berkuat kuasa hari ini

Loh Siew Hong fail rayuan status Islam anak

Lapan individu ditahan dalam skim ‘kutu Sapiza’

Pada 25 Februari lalu, Menteri Pertanian dan Keterjaminan Makanan, Datuk Seri Mohamad Sabu melahirkan keyakinan masalah kekurangan bekalan telur dan ayam menjelang Ramadan ini, dapat diatasi susulan program pemutihan lebih 200,000 pekerja asing yang giat dilakukan sejak bulan lalu.

Mohamad berkata, ini kerana masalah kekurangan tenaga buruh terutamanya dalam sektor perladangan dan penternakan menjadi antara punca krisis bekalan bahan mentah itu berlaku di negara ini.


Beri kepada Ahli Parlimen atau tak, peruntukan tetap sampai kepada rakyat

0

BANGI, Isnin – Datuk Seri Anwar Ibrahim terbuka berbincang dengan Pengerusi Perikatan Nasional (PN), Tan Sri Muhyiddin Yassin mengenai permintaan menyalurkan peruntukan RM300,000 kepada Ahli Parlimen, termasuk pembangkang yang kawasannya terbabit banjir.

Namun, Perdana Menteri turut menegaskan, semua peruntukan yang diumumkan kerajaan, sama ada untuk bencana banjir atau projek lain tetap akan sampai secara terus kepada rakyat walaupun ia tidak disalurkan menerusi Ahli Parlimen.

Anwar berkata, kerajaan tidak mengurangkan sebarang projek pembangunan kepada rakyat termasuk di kawasan pembangkang, sebaliknya ia masih diteruskan walaupun peruntukan masih belum sampai kepada Ahli Parlimen.

Mengambil contoh di Johor, beliau menegaskan peruntukan bantuan segera banjir berjumlah RM50 juta juga tidak disalurkan kepada kerajaan negeri pimpinan Barisan Nasional (BN) yang juga komponen kerajaan, sebaliknya diberi terus kepada mangsa banjir.

Artikel berkaitan

YGMB sumbang bantuan kepada 100 pelajar asnaf

Cuepacs gesa siasat dakwaan menteri buat ‘kecoh’ di KLIA

Altimet diumum calon PKR Lembah Jaya

Harga maksimum minyak masak botol kekal

Sarimah kecewa berita palsu terlantar sakit tersebar

“Itu (peruntukan kepada Ahli Parlimen) kita bincang dulu, itu bincang dulu (tapi) dia (Muhyiddin) tak bincang.

“Dan bukan (kerajaan) tak bagi (peruntukan). Projek (tetap) berjalan di kampung. Macam RM50 juta, dia bising (kononnya) zalim tak bagi pada negeri, (tapi sebenarnya) diberi kepada mangsa banjir.

“Seperti di Johor, peruntukan RM50 juta diberi kepada yang memerlukan. Tentu kita selaras dengan negeri tapi tidak kepada negeri.

“Peruntukan Parlimen walaupun belum sampai kepada Ahli Parlimen, dia sampai ke bawah. Projek tak kurang, tak potong. Ini tohmahan politik murahan sahaja,” katanya kepada pemberita ketika hadir melawat pameran Hari Kraf Kebangsaan (HKK) 2023 di Kuala Lumpur hari ini.

Beliau diminta mengulas permintaan Muhyiddin dalam perbahasan Belanjawan 2023 di Dewan Rakyat hari ini, yang meminta Anwar menaikkan peruntukan bantuan khas banjir Johor daripada RM50 juta kepada RM100 juta.

Selain itu, Ahli Parlimen Pagoh itu turut mencadangkan supaya kerajaan memberi peruntukan berjumlah sekurang-kurang RM300,000 kepada semua Ahli Parlimen, termasuk pembangkang, yang kawasan mereka dilanda banjir. – BeritaHarian


Beri peruntukan RM300,000 kepada Ahli Parlimen di kawasan terjejas banjir

0

BANGI, Isnin –
Pengerusi Perikatan Nasional (PN), Tan Sri Muhyiddin Yassin mencadangkan supaya kerajaan memberi peruntukan sekurang-kurangnya RM300, 000 kepada semua Ahli Parlimen yang terjejas dengan bencana banjir.

Ini bagi membolehkan mereka menyalurkan bantuan dengan segera kepada mangsa banjir di kawasan Parlimen masing-masing
.

Muhyiddin yang juga Ahli Parlimen Pagoh mencadangkan kerajaan bertindak segera meluluskan dana itu kepada seluruh Ahli Parlimen termasuk Ahli Parlimen  pembangkang yang kawasannya terlibat dengan bencana banjir.

Artikel berkaitan

Remaja mengaku salah buat aksi ‘wheelie’

15 murid, pelajar cedera, van sekolah terbalik diseret lori balak

PRN : Tidak terbabit secara langsung GPS hanya hantar wakil

Perlu ada jabatan khas tangani isu dera kanak-kanak – Raja Zarith

Pelampau Israel lempar kata kesat sambik berarak di Baitulmaqdis

Dalam pada itu, beliau turut mengucapkan terima kasih kepada Perdana Menteri, Datuk Seri Anwar Ibrahim kerana telah meluluskan peruntukan sebanyak RM50 juta kepada Johor, namun beliau turut mencadangkan ia dinaikkan kepada RM100 juta susulan keadaan banjir di negeri itu kian membimbangkan.

Beliau berkata demikian ketika membahaskan Rang Undang-Undang (RUU) Perbekalan 2023 di Dewan Rakyat hari ini.

Terdahulu, keadaan banjir di seluruh negara berada pada tahap yang membimbangkan apabila terdapat peningkatan angka mangsa banjir yang kini lebih 53 ribu orang setakat jam 12 tengah hari tadi.

Dalam pada itu, Johor menghadapi masalah kekurangan peralatan seperti khemah dan tempat tinggal serta kualiti makanan yang diberikan kepada mangsa banjir masih berada pada tahap yang tidak memuaskan.


Bung Moktar dakwa pemimpin keluar parti tidak berprinsip

0

BANGI, Isnin – UMNO Sabah menyifatkan pemimpin parti itu yang keluar parti selepas mendapat kedudukan yang baik sebagai pemimpin yang tidak berprinsip.

Ketua UMNO Sabah, Datuk Seri Bung Moktar Radin berkata, pemimpin terbabit juga disifatkan sebagai tidak setia dalam perjuangan selain mementingkan diri.

“Kita melihat ada dalam kalangan rakan kita yang sudah berhijrah. Mereka mendapat kedudukan dan tempat lebih baik ketika bersama UMNO tetapi hari ini nilai perjuangan mereka sudah jauh tersasar daripada prinsip sebenarnya.

“Mereka meninggalkan perjuangan UMNO dan lebih memedihkan, mereka mencemuh parti yang menghidupkan mereka hingga berada pada kedudukan sekarang,” katanya dalam perutusan sempena Persidangan Wanita, Pemuda dan Puteri UMNO pada 11 Mac dan Persidangan UMNO Bahagian pada 18 Mac ini.

Artikel berkaitan

Syahir tolak pelawaan Rafizi berdebat, ikut jejak ‘senior’

Perkenal Harga Lantai Elak Petani Rugi Lambakan Tanaman

Menu Rahmah akan dilaksana di R&R PLUS

Tidak Hadir Mesyuarat, Tengku Zafrul Nafi Tengok Piala Dunia

Bekalan ayam, telur mencukupi sepanjang Ramadan hingga Aidilfitri

Bulan lalu, UMNO Sabah kehilangan empat Ahli Dewan Undangan Negeri (ADUN) selepas mengumumkan keluar parti dan menyertai Parti Gagasan Rakyat Sabah (Gagasan Rakyat) yang menjadi komponen baharu dalam Gabungan Rakyat Sabah (GRS).

Mereka ialah Datuk James Ratib (Sugut), Datuk Jasnih Daya (Pantai Dalit), Datuk Mohd Arsad Bistari (Tempasuk) dan Datuk Hamid Awang (Balung).

Bung Moktar yang juga Pengerusi Barisan Nasional (BN) Sabah bagaimanapun menegaskan, masih ramai ahli dan pemimpin setia dengan UMNO dan terus kekal memelihara parti.

“Yang pergi biarkanlah mereka pergi dan yang setia, akan terus bersama dalam perjuangan ini. Kita pelihara elok-elok dan kita sampaikan pesanan kepada rakyat di luar sana bahawa UMNO sudah kembali dan kita akan kekal di sini,” katanya.

Sehubungan, itu beliau yang juga Ahli Parlimen Kinabatangan mahu ahli UMNO bersama-sama mengembalikan semula erti sebenar nilai perjuangan dan pengorbanan dengan penuh keikhlasan jika mahukan UMNO kekal relevan dan menjadi pilihan rakyat.

Bung Moktar yang turut bertanding mempertahankan jawatan Ahli Majlis Kerja Tertinggi (MKT) UMNO pada pemilihan kali ini turut mengingatkan ahli UMNO di negeri ini supaya merapatkan saf dalam menghadapi cabaran semasa dan akan datang.

Katanya, ia penting bagi mendapatkan kemenangan yang hanya dapat dicapai melalui semangat kerja berpasukan ahli UMNO di semua peringkat.

“Dalam pemilihan kali ini, ahli parti perlu bijak memilih pemimpin yang komited dalam meneruskan agenda perjuangan UMNO. Ini penting bagi memastikan parti keramat ini didukung pemimpin yang ikhlas berjuang dalam membawa aspirasi parti,” katanya.

Dalam perutusan sama, Bung Moktar turut mengajak ahli UMNO Sabah merenung kembali dan menginsafi susur jalur sejarah perjuangan UMNO yang banyak memberikan jasa serta sumbangan kepada bangsa, agama dan negara. – BeritaHarian


Empat ADUN Pulau Pinang diarah kosongkan kerusi

0

BANGI, Isnin – Empat Ahli Dewan Undangan Negeri (ADUN) pembangkang diarah meninggalkan Dewan Undangan Negeri (DUN) hari ini selepas usul pengosongan empat kerusi DUN diluluskan pada Persidangan Dewan Undangan Negeri Pulau Pinang hari ini.

Mereka adalah ADUN Seberang Jaya, Dr. Afif Bahardin, Zulkifli Ibrahim (Sungai Acheh), Khaliq Mehtab Mohd Ishaq (Bertam) dan Zolkifly Md Lazim (Telok Bahang).

Speaker DUN, Datuk Law Choo Kiang mengumumkan keputusan tersebut selepas usul yang dikemukakan ADUN Pinang Tunggal, Datuk Ahmad Zakiyuddin Abd Rahman yang juga Timbalan Ketua Menteri 1 Pulau Pinang mendapat sokongan majoriti ADUN selepas ia dibahaskan 12 wakil rakyat.

Persetujuan usul tersebut dibuat menerusi pungutan suara dimana suara yang menyatakan persetujuan lebih ramai dan kuat berbanding tidak.

Artikel berkaitan

Status empat Ahli Parlimen Sabah cetus tanda tanya

28 Julai kes rayuan pembebasan 40 pertuduhan rasuah Zahid

Muhyiddin mahu Anwar buktikan keabsahan sebagai PM10

Dua ahli UMNO hantar notis bantahan kepada RoS

Ibu kandung, bapa tiri didakwa eskploitasi seks anak perempuan OKU

“Pengisytiharan tersebut diluluskan yang Dipertua Dewan Undangan negeri menurut fasal 14(A)(4) Perlembagaan Pulau Pinang, hendaklah memberitahu Suruhanjaya Pilihan Raya (SPR) bahawa telah berlaku kekosongan kerusi dan bahawa Dewan ini mengambil maklum mengenai usul di bawah fasal (5) Perlembagaan Negeri Pulau Pinang bahawa satu kekosongan luar jangka tidak boleh diisi memandangkan Dewan Undangan Negeri Pulau Pinang akan terbubar dalam tempoh kurang dari dua tahun, dipersetujui.

“Ahli yang bersetuju lebih ramai maka Dewan memohon supaya empat ADUN terlibat mengosongkan kerusi dan meninggalkan Dewan Persidangan sekarang,” katanya pada persidangan Dewan hari ini.

Susulan arahan itu, keempat-empat mereka kemudiannya meninggalkan bangunan DUN kira-kira jam 1 tengah hari.

Dengan keputusan itu juga, DUN Pulau Pinang ketika ini hanya memiliki seorang ADUN pembangkang iaitu ADUN Pas, Mohd. Yusni Mat Piah.

Terdahulu keempat-empat ADUN berkenaan mempertahankan kedudukan masing-masing ketika perbahasan usul itu khususnya berkenaan kelompangan yang terdapat dalam akta tersebut.

Keempat-empat ADUN berkenaan menyifatkan usul pengosongan kerusi yang diwakili mereka dibuat secara tergesa-gesa meskipun umum mengetahui tarikh pembubaran DUN akan berakhir Mei ini.

Selain itu mereka juga mendakwa usul tersebut juga adalah cubaan untuk ‘menghalau’ mereka daripada DUN untuk terus menunaikan tanggungjawab kepada pengundi di kawasan masing-masing.

Sebelum ini, Ketua Menteri, Chow Kon Yeow berkata, sidang DUN yang dijadual hari ini akan membentangkan satu usul bagi tujuan pengosongan empat kerusi DUN berkenaan susulan keputusan Mahkamah Persekutuan terhadap kesahihan klausa-klausa dan perkara-perkara di dalam Perlembagaan negeri yang melarang wakil rakyat melompat parti.

Ia berikutan keputusan panel tujuh hakim Mahkamah Persekutuan pada Ogos tahun lalu yang memutuskan peruntukan di bawah Enakmen Anti Lompat Parti Pulau Pinang adalah sah dan berperlembagaan.

Mahkamah Persekutuan juga memutuskan Perkara 14A Perlembagaan Negeri Pulau Pinang tidak terbatal kerana ia selaras dengan Perkara 10 (1) (c) Perlembagaan Persekutuan.

Perkara 14(A) Perlembagaan Negeri Pulau Pinang menyatakan bahawa seseorang ADUN hendaklah mengosongkan kerusinya jika telah dipilih sebagai calon parti politik, beliau meletak jawatan atau dipecat daripada parti atau telah dipilih selain sebagai calon parti politik, menyertai parti politik lain.


Gajah tunggal jantan muncul di taman perumahan

0

BANGI, Isnin – Kelibat gajah liar dipercayai sesat yang muncul di hutan berhampiran Taman Perumahan Pandan Damai di Jalan Pintasan Kuantan-Pelabuhan mengejutkan penduduk di kawasan itu.

Video berdurasi 15 saat itu dikongsikan pemilik akaun Facebook Aril Razel, selain turut tersebar melalui aplikasi WhatsApp.

Difahamkan kehadiran gajah itu disedari penduduk taman berkenaan kira-kira jam 5 petang tadi.

Pengarah Jabatan Perlindungan Hidupan Liar dan Taman Negara (Perhilitan) Pahang, Rozidan Md Daud mengesahkan menerima aduan penduduk berhubung kehadiran gajah tunggal jantan bergading berhampiran taman perumahan tersebut.

Artikel berkaitan

Pahang dedah 29 individu palsu gelaran Datuk, Datuk Seri

PAS cadang PRK Kuala Terengganu diadakan serentak dengan PRN

`Jom Ziarah Gereja’: anjuran NGO di bawah KBS, sasar belia Muslim

Belanjawan 2023: Elaun guru KAFA dinaikkan RM100

Polis beri amaran, batalkan `Gang Bang’

Beliau berkata, sekumpulan pegawai dan anggota polis bersama kakitangan Perhilitan Pahang sudah berada di lokasi penemuan gajah berkenaan untuk tindakan lanjut sekitar jam 6 petang ini.

“Berita mengenai (kemunculan) gajah di situ adalah benar dan usaha sedang dilakukan untuk merantai kaki haiwan itu sebelum boleh dipindahkan ke tempat lain.

“Kawalan perimetee dijalankan pihaknya bersama Balai Polis Jata Gading memandang lokasi aduan bersebelahan taman perumahan,” katanya ringkas.

Difahamkan gajah berkenaan sudah berada di kawasan terbabit kira-kira seminggu lalu berdasarkan keadaan tanah sekitar haiwan itu ditemui.


Guan Eng dedah pernah 3 kali diugut pecat oleh Mahathir

0

BANGI, Isnin – Pengerusi DAP, Lim Guan Eng mendakwa diugut untuk dipecat sebanyak tiga kali oleh Tun Dr Mahathir Mohamad kerana menentang pemimpin itu sewaktu beliau memikul tanggungjawab sebagai Menteri Kewangan.

Guan Eng berkata, ugutan itu diterima selepas beliau berjaya mendapatkan kelulusan Kabinet daripada hampir setiap menteri untuk tiga inisiatif yang sebelum itu tidak dipersetujui bekas Perdana Menteri berkenaan.

Tiga inisiatif dibantah Mahathir itu membabitkan pemberian peruntukan tahunan RM3.8 juta kepada Ahli Parlimen kerajaan, selain kajian semula kontrak kerajaan yang diberikan melalui rundingan terus dan tanpa tender terbuka serta cadangan tender terbuka untuk menggalakkan ketelusan dan akauntabiliti awam.

Turut dibantah Mahathir inisiatif pengurangan 18 peratus lebuh raya tol PLUS sebagai langkah pertama ke arah pemansuhan tol.

Artikel berkaitan

Jasa, bakti TUDM sentiasa disanjung – Agong

Jangan layan khabar angin tarikh 1 Syawal – JAKIM

Kes Crack House Comedy Club : Amira sudah diberitahu elak sensitiviti agama

MRSM berbayar tidak guna wang kerajaan – Ahmad Zahid

Tindakan Pantas Perlu, Kawal COVID-9 – Pakar

Guan Eng berkata, beliau berjaya mendapatkan kelulusan Kabinet daripada hampir setiap menteri untuk ketiga-tiga inisiatif yang menimbulkan kemarahan Perdana Menteri.

“Pada setiap tiga peristiwa Mahathir ditolak oleh Kabinet, dia mengugut untuk memecat saya kerana menentangnya atas tiga inisiatif ini.

“Saya bersedia untuk dipecat tetapi terus melaksanakan inisiatif pembaharuan yang memberikan manfaat kepada rakyat.

“Bagaimanapun Mahathir tidak melaksanakan ugutannya, sebaliknya meletakkan jawatan sebagai Perdana Menteri atas kerelaan sendiri pada Februari 2020,” katanya melalui Facebook hari ini.

Beliau berkata demikian mengulas kenyataan Mahathir baru-baru ini yang mendakwa DAP tidak mampu mengawalnya semasa beliau menjadi Perdana Menteri dan Guan Eng yang ketika itu Menteri Kewangan, terpaksa meminta kebenaran daripadanya sebelum mahu melakukan sesuatu dalam kerajaan.

Ahli Parlimen Bagan itu berkata, Menteri Kabinet semestinya memaklumkan kepada Perdana Menteri mengenai sebarang inisiatif pembaharuan yang ingin dicadangkan.

Katanya, ia bukan sahaja amalan kebiasaan tetapi juga kerana menghormati kedudukan Perdana Menteri.

Namun, beliau berkata, sekiranya Perdana Menteri tidak bersetuju, satu-satunya alternatif yang tinggal kepada menteri ialah merayu kepada Kabinet untuk mendapatkan kelulusan.

“Ini telah saya lakukan sebanyak tiga kali semasa menjadi Menteri Kewangan antara 2018 hingga 2020 dalam mendapatkan kelulusan Kabinet berbanding bantahan keras Mahathir selaku Perdana Menteri ketika itu,” katanya. – BeritaHarian


JAIS kesal pihak timbulkan persepsi buruk pembatalan ceramah Ustaz Wadi Annuar

0

BANGI, Isnin – Jabatan Agama Islam Selangor (JAIS) kesal dengan tindakan individu dan pihak-pihak tertentu yang membuat hantaran kurang tepat berhubung pembatalan ceramah Ustaz Wadi Annuar di negeri berkenaan.

Pengarahnya, Datuk Mohd. Shahzihan Ahmad berkata, susulan hantaran di Facebook penceramah tersebut pada 5 Mac lepas, terdapat segelintir pihak membuat komen yang mewujudkan persepsi tidak baik terhadap Sultan Selangor, Sultan Sharafuddin Idris Shah, pihak berkuasa agama Islam dan kerajaan negeri.

“JAIS ingin menegaskan, nasihat yang diberikan kepada pihak penganjur bagi sesi ceramah Ustaz Wadi Annuar adalah selaras dengan ketetapan Seksyen 118, Enakmen Pentadbiran Agama Islam (Negeri Selangor) 2003 Pindaan 2016.

Artikel berkaitan

Azam Baki Saman Penyelidik Rasuah, Lalitha Kunaratnam – RM10 Juta

Operasi mencari kru kapal jatuh laut diteruskan

Angkat sumpah MB Negeri Sembilan berlangsung hari ini

Perlu Ada Tindakan Sekiranya Parlimen Bermasalah

Azalina akui BN-PH kurang bersedia dalam perang media sosial

“Enakmen berkenaan menetapkan hanya Jawatankuasa Tauliah yang mempunyai bidang kuasa memberikan tauliah bagi maksud pengajaran agama Islam atau apa-apa perkara tentang agama Islam di Selangor,” katanya dalam kenyataan hari ini.

Media sebelum ini melaporkan dua ceramah agama oleh pendakwah bebas tersebut yang dijadual diadakan di Masjid Sultan Salahuddin Abdul Aziz, Shah Alam dan Padang Astaka Tanjong Karang pada 10 dan 11 Mac depan dibatalkan. – Bernama


Jakim tiada kaitan urusan tauliah mengajar agama Islam

0

BANGI, Isnin – Jabatan Kemajuan Islam Malaysia (Jakim) mendedahkan, tauliah mengajar agama Islam tertakluk di bawah bidang kuasa pihak berkuasa agama Islam di setiap negeri berpandukan kepada undang-undang, peraturan dan prosedur sedia ada.

Susulan itu, Unit Komunikasi Korporat Jakim menafikan dakwaan kononnya prosedur mendapatkan tauliah mengajar agama Islam ini membabitkan campur tangan pihak pejabat Menteri di Jabatan Perdana Menteri (Hal Ehwal Agama) dan Jakim.

Katanya, semua pihak perlu akur dan menghormati sebarang ketetapan yang sudah diputuskan pihak berkuasa agama Islam di peringkat negeri.

Artikel berkaitan

Memperingati kejayaan rakyat menentang Malayan Union

Pertandingan Sukan Sekolah Masih Boleh Diadakan

Jawatan Presiden, Timbalan Presiden UMNO masih boleh dipertandingkan

Kerajaan Terus Perkasa Agenda Ekonomi Bumiputera

Kes saman fitnah Dr Mahathir terhadap Zahid bermula 11 September

“Kita mengambil perhatian terhadap isu tauliah mengajar agama Islam yang hangat diperkatakan di media ketika ini.

“Terdapat dakwaan mengaitkan isu tauliah ini membabitkan campur tangan pihak pejabat Menteri di Jabatan Perdana Menteri (Hal Ehwal Agama) dan Jakim.

“Jadi, kita menafikan perkara itu kerana tidak pernah mencampuri urusan pengeluaran tauliah mengajar agama Islam di negeri seperti didakwa.

“Sebenarnya ia sudah diputuskan pihak berkuasa agama Islam pada peringkat negeri dan semua pihak perlu menghormatinya,” katanya.

Jabatan Agama Islam Selangor (JAIS) hari ini mengesahkan penceramah, Muhammad Wadi Annuar tiada tauliah mengajar agama Islam di Selangor.

Pengarah JAIS, Datuk Mohd Shahzihan Ahmad berkata, JAIS menegaskan nasihat diberi kepada pihak penganjur bagi sesi ceramah Muhammad Wadi Annuar yang dijadualkan pada 10 dan 11 Mac adalah selaras dengan ketetapan berkenaan.

Katanya, mengikut Seksyen 118, Enakmen Pentadbiran Agama Islam (Negeri Selangor) 2003 Pindaan 2016 menetapkan hanya Jawatankuasa Tauliah yang mempunyai bidang kuasa memberikan tauliah bagi maksud pengajaran agama Islam atau apa-apa perkara mengenai agama Islam di Selangor.

Sebelum itu, Majlis Agama Islam dan Adat Melayu Terengganu (Maidam) sebelum ini melarang semua ahli politik termasuk Ahli Parlimen, Ahli Dewan Undangan Negeri (ADUN) dan Anggota Dewan Negara menggunakan masjid serta surau di seluruh Terengganu sebagai pentas kuliah atau ceramah.

Larangan itu bagi memastikan masjid dan surau tidak disalah guna, selain mengelak pengisiannya bercampur aduk dengan unsur politik kepartian.

Selain kuliah dan ceramah, katanya, larangan turut meliputi pengajaran agama di masjid dan surau, selain bertindak sebagai khatib dan iman solat Jumaat.


Kerajaan tidak cadang turunkan harga siling petrol, diesel

0

BANGI, Isnin – Kerajaan tidak berhasrat untuk menurunkan had harga siling semasa minyak petrol RON95 dan diesel bersubsidi kepada tahap lebih rendah.

Kementerian Kewangan (MOF) dalam jawapan bertulis yang disiarkan dalam laman web Dewan Rakyat pada Isnin menjelaskan, ia bagi mengelakkan kerajaan berterusan menanggung jumlah subsidi yang lebih tinggi.

“Bagi terus melindungi pengguna daripada kesan kenaikan harga sebenar minyak mentah di pasaran global, kerajaan masih mengekalkan harga siling petrol RON95 dan diesel bersubsidi sehingga kini, sungguhpun harga pasaran sebenar telah melebihi paras harga siling yang ditetapkan,” tambah kementerian.

MOF menjawab soalan Datuk Dr Nik Muhammad Zawawi Salleh (PAS-Pasir Puteh) mengenai perancangan kerajaan berkaitan penstrukturan semula subsidi minyak petrol.

Artikel berkaitan

Wan Rosdy, Khaled dan Johari berjaya merebut jawatan Naib Presiden UMNO

Sindiket Kuota Umrah: SPRM tahan pengarah urusan agensi pelancongan

Kerajaan lulus peruntukan RM30 juta untuk kamera badan PDRM

PDRM buru ahli kumpulan ajaran sesat `SiHulk’

Keluarga mangsa tanah runtuh Batang Kali gesa kerajaan dedah laporan penuh

Bagaimanapun, kementerian itu menegaskan, kerajaan sedang meneroka langkah menambah baik pemberian subsidi secara lebih bersasar bagi mengurangkan ketirisan serta mengimbangi tanggungan subsidi dengan keperluan untuk terus memelihara kebajikan dan kesejahteraan rakyat.

“Dalam masa yang sama agar penjimatan subsidi dapat digunakan bagi mengoptimumkan perbelanjaan untuk program dan projek yang memberi nilai tambah kepada ekonomi negara,” menurut MOF. – Bernama


KPM tidak bercadang wujud silibus baharu berkaitan patriotisme

0

BANGI, Isnin – Kementerian Pendidikan (KPM) tidak bercadang mewujudkan silibus baharu berkaitan patriotisme.

Timbalan Menterinya, Lim Hui Ying berkata, ini kerana KPM telah melaksanakan pelbagai usaha untuk memberi pendidikan awal mengenai sistem demokrasi negara kepada pelajar sekolah.

“Malah, KPM sentiasa meningkatkan kesedaran (dalam kalangan pelajar sekolah) sebagai persediaan menjadi pengundi (muda),” katanya pada sesi soal jawab lisan di Dewan Rakyat hari ini.

Beliau menjawab soalan tambahan Datuk Siti Zailah Mohd Yusoff (PN-Rantau Panjang) sama ada kementerian akan mewujudkan satu silibus bertujuan meningkatkan semangat patriotisme dalam kalangan pelajar, selain melahirkan anak muda yang celik politik. – Bernama

Artikel berkaitan

Jumlah mangsa banjir Johor meningkat hampir 40,000

Hanya Sempadan Negara Sahaja Tutup – PM

Zahid lantik ‘orang’ sendiri kukuhkan kedudukan

PDRM tidak kompromi pihak sentuh sensitiviti agama & kaum

Trafik ke Utara dan Pantai Timur Sesak


KPWKM tidak kompromi kualiti makanan di PPS

0

BANGI, Isnin – Bekalan bahan basah terhad antara punca timbulnya isu kualiti makanan yang dibekalkan kepada mangsa banjir di pusat pemindahan sementara (PPS) baru-baru ini.

Menteri Pembangunan Wanita, Keluarga dan Masyarakat, Datuk Seri Nancy Shukri berkata, susulan isu itu, pihaknya sudah mendapatkan penjelasan daripada katering terbabit dan mereka mengakui sukar mendapatkan bekalan bahan basah sehingga menjejaskan kualiti makanan yang disediakan.

Katanya, KPWKM tidak berkompromi dalam kualiti penyediaan makanan kepada mangsa banjir di PPS.

“Kami ada menerima satu aduan berhubung isu kualiti makanan di PPS di Sri Medan di Batu Pahat dan sudah mendapatkan penjelasan daripada pihak katering terbabit.

Artikel berkaitan

KWSP Akan Lancar I-Sayang Tahun Depan

Wan Saiful mengaku tak bersalah minta, terima rasuah RM6.9 juta

Mesyuarat khas namakan calon PRK Pulai, Simpang Jeram minggu depan

Annuar Musa antara 10 bekas pemimpin UMNO isi borang sertai PAS

Korek agenda buku Thommy Thomas ke lubang cacing – Zahid

“Mereka mengakui ada kekurangan dari segi kualiti makanan disebabkan susah hendak mendapatkan bekalan bahan basah dan terpaksa pergi jauh.

“Amaran sudah diberikan tetapi buat masa ini bukan senang untuk mencari katering baharu sebab itu kita bertolak ansur untuk membantu menyelesaikan masalah ini,” katanya ketika mengadakan tinjauan di PPS Sekolah Kebangsaan ( SK) Kota Dalam Ayer Hitam hari ini.

Nancy berkata, setakat ini beliau difahamkan masalah itu sudah reda dan pihak Ahli Dewan Undangan Negeri (ADUN) turut membantu rakyat di kawasan terbabit.

Katanya, tiada sebarang masalah jika mangsa banjir melakukan gotong-royong menyediakan makanan.

Menurutnya, paket makanan bungkus atau retrort akan diagihkan kepada mangsa banjir pada hari pertama mereka di PPS.

“Terpulang kepada mangsa sama ada mahu menjalankan gotong-royong untuk menyediakan makanan. Kami amat mengalu-alukan.

“Rewang atau gotong-royong terpulang kepada persetujuan mangsa, sebab ada mangsa tidak mahu kerana hendak pulang rumah untuk mencuci dan bersihkan rumah.

“Sekarang ini terpulang kepada pihak di sini kalau mereka bersetuju rewang, maka kita tiada masalah,” katanya.

Semalam, Ahli Parlimen Ayer Hitam, Datuk Seri Dr Wee Ka Siong menerusi video yang dikongsi di facebooknya meluahkan rasa terkilan dan kecewa dengan kualiti makanan yang diagihkan kepada mangsa banjir.

Bekas Menteri Pengangkutan itu mendakwa makanan itu tidak sempurna, malah pembekal menghantar makanan lewat kepada mangsa banjir.


Lebih 200 guru tidak lapor diri, tolak tawaran penempatan ke Sarawak

0

BANGI, Isnin – Seramai 222 daripada 3,227 guru
one-off
 yang diberi penempatan ke Sarawak tidak melaporkan diri atau menolak tawaran itu sehingga 30 September tahun lepas.

Kementerian Pendidikan (KPM) menerusi jawapan lisan di laman web Parlimen hari ini memaklumkan, 3,227 guru
one-off
 itu merangkumi 2,621 guru lantikan tetap dan 606 guru lantikan secara
Contract of Services
 (CoS) yang ditempatkan di Sarawak.

“Urusan pengambilan guru akan dilaksanakan berterusan dari semasa ke semasa tertakluk kekosongan jawatan dan keperluan opsyen mata pelajaran,” menurut kementerian itu.

Ia bagi menjawab soalan Ahmad Johnie Zawawi (GPS-Igan) mengenai bilangan guru pengambilan
one-off
 dan CoS yang tidak melapor diri atau menolak tawaran ke Sarawak serta tindakan diambil KPM untuk mengisi kekosongan itu.

Artikel berkaitan

Tawaran RM10 juta: SPRM akan ambil tindakan undang-undang

Pas kekal jadi pembangkang konstruktif, tidak sertai Kerajaan Perpaduan

Cuti umum Johor ditambah hari Isnin

Kes Dera Bella : diberi makan 20  cili padi seminggu

Puting Beliung Terbangkan Bumbung Rumah

Menurut KPM, guru kelahiran Sarawak diberikan keutamaan untuk ditempatkan di negeri kelahiran mereka berdasarkan kekosongan perjawatan dan keperluan opsyen.

Bagi pembangunan profesionalisme guru baharu, KPM telah melaksanakan Program Pembangunan Guru Baharu untuk membimbing dan membantu secara profesional dan berstruktur bagi membolehkan guru baharu mengadaptasi persekitaran, budaya dan komuniti sekolah.

“Guru baharu juga menerima bimbingan secara berterusan daripada guru mentor yang dilantik dalam meningkatkan kompetensi profesionalisme terutamanya kemahiran dan kepakaran bagi memastikan pembelajaran dan pengajaran (PdP) dapat disampaikan dengan lebih berkesan,” kata KPM. – Bernama


Mindef lancar DIPKN tahun ini, gubal akta berkaitan industri pertahanan negara

0

BANGI, Isnin – Kementerian Pertahanan (Mindef) akan melancarkan Dasar Industri Pertahanan dan Keselamatan Negara (DIPKN) tahun ini sebagai usaha berterusan kerajaan menyokong perkembangan industri pertahanan negara.

Menteri Pertahanan, Datuk Seri Mohamad Hasan berkata, DIPKN akan melakar pelbagai inisiatif dan dorongan untuk memacu perkembangan industri tersebut.

Beliau berkata, penggubalan akta berkaitan industri pertahanan juga akan dilaksanakan memandangkan Malaysia memerlukan kerangka perundangan yang teratur untuk memacu keberhasilan industri pertahanan nasional.

“Saya menyarankan agar pelbagai sesi sumbang saran dilaksanakan bagi membolehkan semua pemegang taruh dalam industri pertahanan dapat memberikan idea dan kecerdasan dalam penggubalan akta tersebut.

Artikel berkaitan

Henti sebar berita palsu, tunggu pengumuman rasmi tarikh hari raya

Mukhriz Dakwa Keputusan Tanam Durian Dibuat Ahmad Bashah

Pengundian Awal PRN Sarawak Bermula

Bekas KPN pertahan Akta SOSMA bukan zalim, bukan salah guna kuasa

Dewan Serbaguna & Ruang Solat dinamakan sempena Siti Sarah

“Harapan saya, dengan pelaksanaan DIPKN dan penggubalan undang-undang baharu tersebut, industri pertahanan negara akan melalui transformasi yang radikal,” katanya ketika berucap pada sesi ramah mesra bersama 60 orang wakil pemain industri pertahanan tempatan di Kuala Lumpur hari ini.

Sesi berkenaan adalah aktiviti Majlis Industri Pertahanan, Penguatkuasaan dan Keselamatan Malaysia (MIDES) yang dikelolakan Mindef serta turut dijadikan antara agenda utama kementerian berkenaan.

Pada masa sama, Mohamad berkata, sektor industri pertahanan berupaya menjadi pemangkin penting pertumbuhan dan kebolehsaingan ekonomi negara jika dibangunkan secara strategik.

“Walaupun Malaysia masih jauh terkebelakang dalam sektor ini, kita mempunyai pelbagai potensi untuk membangunkannya. Kita adalah ekonomi yang liberal, usahawan kita vibrant (bertenaga) dan universiti kita mempunyai pelbagai kemampuan penyelidikan termaju.

“Paling penting, industri ini didukung penuh oleh kementerian dan kerajaan. Justeru, kedudukan dan prestasi ini tidak boleh dibiarkan dalam keadaan sedia ada,” katanya.

Sehubungan itu, beliau berkata, MIDES merupakan salah satu strategi penting kementerian bagi mengenal pasti syarikat-syarikat yang berkemampuan dalam industri itu serta berperanan menarik lebih ramai pelabur asing untuk melabur.

Begitu juga Pameran Antarabangsa Maritim dan Aeroangkasa Langkawi 2023 (LIMA’23) yang mana ia merupakan arena untuk pemain industri meneroka pelbagai jaringan dalam perniagaan pertahanan, katanya.

“Kementerian juga mesti giat meneroka pelbagai perjanjian bilateral dengan pelbagai negara yang berfokus kepada kerjasama dalam industri ini. Kita mesti beroperasi dalam ekosistem kolaborasi yang lebih luas, pelbagai dan dinamik.

“Saya menyeru agar kerjasama lebih erat dibangunkan terutamanya dengan pelbagai universiti dan institusi penyelidikan negara dengan Institut Penyelidikan Sains dan Teknologi Pertahanan atau STRIDE menjadi penyelaras segala kerjasama ini,” katanya.

Turut hadir Ketua Setiausaha Mindef, Datuk Seri Muez Abd Aziz dan Panglima Tentera Udara, Jen. Tan Sri Mohd Asghar Khan Goriman Khan. – Bernama


Motac cadang wajibkan syarikat pengendali umrah sedia perjanjian dengan jemaah

0

BANGI, Isnin – Kementerian Pelancongan, Seni dan Budaya (Motac) bercadang mewajibkan setiap syarikat pengendali umrah supaya menyediakan perjanjian dengan jemaah dalam usaha melindungi hak pengguna.

Menterinya, Datuk Seri Tiong King Sing berkata, perjanjian itu antara lain menyatakan terma dan syarat terpakai, jadual, pakej yang ditawarkan berserta peruntukan mengenai ganti rugi sekiranya terdapat salah laku oleh syarikat pengendali umrah atau jemaah.

“Ia adalah selaras dengan Peraturan 6(1A)(d) di bawah Akta Industri Pelancongan 1992 (Akta 482),” katanya menjawab soalan Hassan Abdul Karim (PH-Pasir Gudang) mengenai langkah diambil kerajaan untuk menangani isu kenaikan kos mengerjakan ibadah umrah di Arab Saudi menerusi laman web Parlimen hari ini.

Dalam pada itu, King Sing berkata, Motac melihat secara serius isu peningkatan harga kos umrah melibatkan kos penginapan, logistik dan tiket penerbangan dengan ia didakwa berlaku berikutan permintaan yang tinggi daripada jemaah seluruh dunia.

Artikel berkaitan

Kaji Semula Anggota SUHAKAM, Lantik Individu Ada Jati Diri

Apakah petisyen pengampunan Najib dibincang Jumaat ini?

Projek tambak laut: Hanya satu pulau dibina

RM31 juta dibelanja hadapi tuntutan waris Kesultanan Sulu

Saudara nak persoal saya tidak mengapa, tapi jangan bawa naratif fitnah – Anwar Ibrahim

Beliau berkata, pihaknya mengadakan mesyuarat bersama Kementerian Luar, Kementerian Pengangkutan, Jabatan Wakaf, Zakat dan Haji, Suruhanjaya Penerbangan Malaysia, Suruhanjaya Persaingan Malaysia, Malaysia Airlines Berhad dan AMAL by Malaysia Airlines pada 31 Jan lepas.

Mesyuarat itu turut dihadiri wakil persatuan pengendali umrah iaitu Persatuan Syarikat Pengendali Pelancongan Bumiputera Malaysia; Persatuan Ejen-ejen Pelancongan dan Pengembaraan Malaysia; dan Persatuan Agensi Pelancongan Umrah dan Haji.

“Berdasarkan mesyuarat tersebut Motac, Kementerian Pengangkutan dan AMAL by Malaysia Airlines akan mengadakan perbincangan lanjut untuk mengenal pasti strategi penyeragaman agihan jualan tiket penerbangan bagi meminimumkan kenaikan kos penerbangan umrah,” katanya.

Beliau berkata, secara tidak langsung, ia akan memberi ruang kepada syarikat pengendali umrah mendapat harga tiket penerbangan yang lebih kompetitif untuk ditawarkan kepada jemaah umrah. – Bernama


Pemandu langgar enam kenderaan positif ganja

0

BANGI, Isnin –
Lelaki tempatan yang memandu sebuah kenderaan utiliti sukan, sehingga merempuh enam buah kenderaan yang sedang menunggu lampu isyarat  berhampiran Lebuh Raya Bukit Jalil, Kuala Lumpur disahkan positif ganja.

Ketua Polis Daerah Cheras, Asisten Komisioner Zam Halim Jamaluddin dalam kenyataannya berkata, lelaki berusia 40 tahun itu memandu dari arah bangunan Astro menghala ke bulatan Lumba Kuda dipercayai hilang kawalan.

Beliau berkata, kemalangan berlaku kira-kira jam 10.30 pagi pada Sabtu lalu itu hanya menyebabkan kerosakan kenderaan yang terlibat dan tidak membabitkan sebarang kecederaan.

“Siasatan awal mendapati kemalangan tersebut berlaku apabila kenderaan yang dipandu suspek telah hilang kawalan lalu melanggar 6 buah kenderaan yang sedang berhenti di lorong kiri dan kanan jalan bagi menunggu lampu isyarat terbalik di antara kenderaan yang terlibat,” katanya.

Artikel berkaitan

Kelibat Ismail Sabri tak kelihatan pada taklimat Presiden UMNO

Kenapa hanya dua wakil bukan Melayu dalam MPPK – DAP

Peratus Keluar Mengundi Menggalakkan

National Task Force bubar, Op Benteng ditamatkan

Dasar pendidikan tinggi perlu dikaji semula – Khaled Nordin

Jelas Zam Halim, suspek ditahan di Balai Polis Trafik Kuala Lumpur dan diarahkan untuk menjalani ujian air kencing di Ibu Pejabat Polis Daerah (IPD) Dang Wangi.

Hasil ujian mendapati suspek positif dadah jenis ganja
Tetra Hydrocannibol
 (THC) dan kini ditahan di IPD Dang Wangi.

Siasatan dijalankan mengikut Seksyen 42 Akta Pengangkutan Jalan 1987 kerana memandu secara melulu dan berbahaya sehingga mengganggu pengguna jalan raya.


Permainan harga, tawaran pakej dan kerenah Jemaah antara punca terkandas

0

BANGI, Isnin – Tiga faktor iaitu permainan harga oleh pengusaha hotel, tawaran pakej ejen pelancongan Indonesia lebih tinggi dan kerenah jemaah Malaysia adalah antara faktor yang menyumbang kepada isu jemaah umrah terkandas serta tiada penginapan di Makkah dan Madinah.

Berikutan sambutan menggalakkan jemaah seluruh dunia untuk mengerjakan haji dan umrah, pengusaha dan pemilik hotel di Arab Saudi didakwa lebih mengutamakan keuntungan dan tawaran harga lebih tinggi.

Pengurus Umrah Muqmeen Travel and Tours Sdn. Bhd., Mohd. Khairil Azwan berkata, disebabkan itu biarpun ada syarikat ejen pelancongan yang sudah membayar deposit, namun tempahan dibatalkan pada saat akhir dan diberi kepada syarikat lain yang menawarkan harga atau meletakkan deposit lebih tinggi.

Beliau berkata, begitu juga dengan faktor kuasa pembeli di Indonesia menjadikan harga pakej umrah yang ditawarkan antara syarikat pelancongan Indonesia dan Malaysia sangat jauh beza.

Artikel berkaitan

Usaha Merangka Pendekatan Lestari Dakwah Dalam Negara

Sebar ajaran bukan Islam kepada orang Islam boleh diambil tindakan

Maklumat Dakwa Fenomena Aphelion Mula PALSU

Ismail Sabri perlu hormati keputusan PAU 2022

Selangor tidak iktiraf kahwin luar negara

“Pakej ekonomi ditawar syarikat umrah Indonesia bermula pada harga RM10,000 seorang manakala di Malaysia masih ada yang menawarkan bawah RM7,000.

“Jadi harga pakej syarikat Malaysia memang tidak lagi relevan pada waktu ini, bila syarikat Indonesia kenakan pakej ekonomi pada harga berkenaan, mereka boleh tawarkan harga tinggi bagi tempahan atau pajakan hotel.

“Yang tawar harga rendah memang akan ditolak secara automatik oleh pihak hotel,” katanya.

Mohd Khairil memaklumkan, beliau juga sudah mengadakan pertemuan dengan beberapa pengusaha hotel di Makkah dan Madinah bagi mengutarakan isu kos penginapan dan pembatalan tempahan saat akhir.

“Mereka dedahkan sebab keutamaan kepada jemaah Indonesia berbanding Malaysia. Kata mereka jemaah Indonesia bayar lebih tapi kurang permintaan atau tiada permintaan lain, berbeza jemaah Malaysia, bayar rendah tetapi minta bermacam-macam.

“Jemaah Indonesia tidak kisah dari segi jarak hotel, makan atau minum yang penting pada mereka adalah sampai di sana.

“Mereka rata-rata tidak kisah tapi jemaah Malaysia berbeza. Mahu bayar harga rendah selepas itu mahu hotel yang dekat 50 meter, 10 meter ke Masjidilharam sedangkan mereka tahu situasi semasa di sana.

“Jadi mereka yang mahu ke sana kena ubah pemikiran, kalau hendak dapat hotel dekat, makanan disediakan memang pakej itu perlu RM10,000 dan ke atas,” katanya.

Jelasnya, syarikat ejen pelancongan umrah yang mempunyai ‘panel’ hotel di Arab Saudi juga menghadapi masalah sama kerana semuanya berbalik kepada tawaran harga tertinggi.

“Memang ada syarikat yang sudah ada ‘panel’ hotel mereka di sana tetapi perlu diingat persaingan untuk menempah hotel sangat tinggi, jadi ia tetap kembali kepada siapa yang menawarkan harga lebih tinggi.

“Contoh kita syarikat ejen pelancongan yang ada modal, kita boleh sahaja untuk buat tempahan atau pajak bilik selama setahun, itu tidak jadi masalah selagi ada modal.

“Namun kita juga perlu bersaing dengan syarikat ejen pelancongan dari negara lain seperti Mesir, Afrika, Indonesia yang turut mahu membuat tempahan dan mereka meletakkan deposit, jadi terserah mereka hendak letak beberapa, kebiasaan lebih tinggi.

“Jadi ini juga menyumbang kepada kekurangan bilik, sebab kuota untuk bilik pada harga normal sudah habis kerana sudah diambil syarikat lain,” katanya.

Sabtu lalu, hampir 400 bakal jemaah kecewa selepas sebuah agensi pelancongan memaklumkan penangguhan penerbangan ke Tanah Suci bagi menjalani ibadah umrah pada saat akhir.

Lebih mendukacitakan, apabila kumpulan pertama yang sepatutnya berlepas pada 25 Februari lalu, menerima mesej dua hari sebelum penerbangan dengan alasan tiada kekosongan hotel di Makkah.

Semalam, Persatuan Agensi Pelancongan Umrah dan Haji Malaysia (PAPUH) sudah mengadakan perjumpaan dengan wakil Kerajaan Arab Saudi bagi menyelesaikan masalah kekurangan penginapan di Makkah yang membelenggu agensi pelancongan. – BeritaHarian


PN berhak rancang tumbangkan kerajaan

0

BANGI, Isnin – Timbalan Pengerusi Perikatan Nasional (PN), Tan Sri Abdul Hadi Awang berkata, tindakan menjatuhkan kerajaan adalah biasa dalam politik.

Beliau berkata, PN berhak untuk meneruskan rancangan menumbangkan kerajaan maskipun ada yang meremehkan perkara itu.

“Itu satu kenyataan politik (kerajaan tumbang) dan biasa berlaku dalam politik, undi tidak percaya dan dapatkan SD (Akuan Bersumpah), penyokong kerajaan berpaling (tadah). Itu berlaku.

“Kita melihat ada tanda-tanda yang menunjukkan dalam kerajaan yang ada ini perasaan tidak puas hati bersama-sama komponen sendiri. Ada berlaku. Sebab itu sesuatu tidak mustahil berlaku,” katanya kepada pemberita ketika ditemui di lobi Parlimen hari ini.

Artikel berkaitan

Siti Nuramira Dibebaskan Dengan Jaminan JAWI

Syahir tolak pelawaan Rafizi berdebat, ikut jejak ‘senior’

Bukan Sahaja Inggeris, Adibah Noor Pelopor Penggunaan Bahasa Melayu

Najwan tetap tercalon walaupun bersifat perkauman

Ahmad Zahid arah bina jambatan Bailey di Selancar

Presiden Pas itu berkata, sekalipun ada titah daripada Yang di-Pertuan Agong, ia tidak menjadi penghalang kepada pihaknya untuk melakukan perubahan dalam negara demokrasi ini.

“Memang berlaku dalam negara demokrasi (tumbangkan kerajaan). Kenyataan Yang di-Pertuan Agong satu kenyataan tidak jadi kata putus yang menghalang untuk perubahan dalam negara demokrasi.

“Mengikut Raja-Raja Perlembagaan, Raja di bawah Perlembagaan. Perlembagaan kita masih menjunjung demokrasi,” katanya.

Abdul Hadi berkata demikian sebagai reaksi kepada kenyataan Perdana Menteri, Datuk Seri Anwar Ibrahim yang meminta Ahli Parlimen Marang itu berhenti mengigau menumbangkan kerajaan.

Mengulas dakwaan seorang wakil DAP yang melabelkan PN parti tidak bersih kerana terkait kluster mahkamah, Abdul Hadi menafikan perkara itu.

Katanya, walaupun terdapat pemimpin PN didakwa di mahkamah, ia belum dijatuhkan kesalahan.

“Dia boleh bawa (kita ke pengadilan). Kita terbuka. Macam Pas terbuka boleh dibawa dan kita harap Pakatan Harapan (PH) mesti adil kerana mereka nyata (ada) kluster mahkamah yang sudah dihukum dan dilantik (pegang jawatan) termasuk mereka yang di mahkamah.

“Yang dibawa ke mahkamah itu dianggap tidak bersalah. Ini (pemimpin) sudah dibawa ke mahkamah tetapi dilantik lagi (jawatan),” katanya.


Polis buka kertas siasatan filem Mentega Terbang

0

BANGI, Isnin – Polis Diraja Malaysia (PDRM) telah membuka satu kertas siasatan terhadap filem kontroversi Mentega Terbang selepas menerima lapan laporan polis.

Menurut Setiausaha Polis Malaysia (SUPM) Polis Diraja Malaysia (PDRM), Datuk Noorsiah Mohd. Saaduddin, kes disiasat oleh Unit Siasatan Jenayah Terkelas (USJT), D5 Bukit Aman di bawah Seksyen 298A KK, Seksyen 505 (b) KK dan Seksyen 233 AKMM 1998.

“Kes masih dalam siasatan pihak USJT dan sebarang perkembangan akan dimaklumkan kelak,” katanya dalam kenyataan.

Sejak minggu lalu, filem Mentega Terbang arahan sutradara muda, Khairil Anwar tular selepas dikecam mengandungi babak didakwa seakan-akan mempersendakan Islam dan menyentuh sensitiviti umat Islam.

Artikel berkaitan

Awas penipuan ibadah korban!

JPA Sedia Pertimbang Jawatan Warden Asrama Sekolah Sepenuh Masa

Sanusi perlu taubat nasuha – Ahmad Zahid

Kedutaan Malaysia di Sudan ditutup sementara

PHEB Akan Adakan Perarakan Pedati Berhala Walau Dilarang

Filem berdurasi sejam 45 minit itu menjadi bualan hangat kerana mengandungi babak seorang bapa yang berfikiran terbuka apabila tidak menghalang anak memilih agama, di mana perbuatan itu bertentangan dengan Islam.

Filem terbitan syarikat Meng Kheng Entertainment yang ditayangkan pada 19 Januari menerusi aplikasi penstriman dalam talian menimbulkan pelbagai reaksi termasuk kecaman netizen terhadapnya.

Justeru pelbagai pihak tampil membuat laporan yang menggesa Menteri di Jabatan Perdana Menteri (Hal Ehwal Agama), Datuk Mohd. Na’im Mokhtar dan Menteri Komunikasi dan Digital mengambil tindakan tegas terhadap penerbitnya.


Rakyat tidak mahu suntikan RM1 billion, rakyat mahu KWSP bersasar

0

BANGI, Isnin –
Cadangan agar kerajaan mempertimbangkan pengeluaran duit Kumpulan Wang Simpanan Pekerja (KWSP) kian diperhangatkan di Dewan Rakyat pada hari ini.

Pada sesi perbahasan Belanjawan 2023, Ahli Parlimen Pagoh, Tan Sri Muhyiddin Yassin berkata, kerajaan mampu menyelamatkan dana sebanyak RM1 bilion daripada wang yang diperuntukkan buat penambahan RM500 ke dalam akaun pencarum (KWSP)  di seluruh negara ini.

KWSP bersasar amat diperlukan oleh rakyat pada ketika ini, akibat kesan daripada defisit ekonomi negara yang kiam memburuk.

Berhubung perkara itu, beliau menegaskan pencarum tidak mahu suntikan RM1 billion berkenaan tapi  hanya memohon agar KWSP secara bersasar dapat diluluskan serta dibenarkan oleh kerajaan.

Ahli Parlimen Kuantan turut membahaskan cadangan KWSP pada Perbahasan Belanjawan 2023 di Dewan Rakyat.

Sementara itu, Ahli Parlimen Kuantan, Wan Razali Wan Nor turut  membangkitkan cadangan yang sama dengan berkata, pencarum memerlukan wang untuk kegunaan ketika ini bagi  perbelanjaan sesi persekolahan anak-anak mereka  berbanding penyaluran RM500 ke dalam akaun 1 menerusi peruntukan RM1 bilion berkenaan.

Terdahulu, pada pembentangan Belanjawan 2023, kerajaan bersetuju mengkreditkan caruman sebanyak RM500 ke dalam akaun simpanan Akaun 1 KWSP buat pencarum berusia 40 hingga 54 tahun yang memiliki baki kurang RM10,000.

Menurut Perdana Menteri Datuk Seri Anwar Ibrahim, inisiatif berkenaan merupakan solusi kerajaan bagi membantu pencarum membina semula simpanan persaraan yang berkurangan susulan pengeluaran ketika pandemik Covid-19.


Rayuan tunggakan cukai Najib, anak didengar 14 Jun

0

BANGI, Isnin – Mahkamah Persekutuan menetapkan 14 Jun ini untuk mendengar rayuan Datuk Seri Najib Tun Razak dan anaknya, Datuk Mohd. Nazifuddin berhubung penghakiman terus diperoleh Lembaga Hasil Dalam Negeri (LHDN) terhadap mereka dalam kes tunggakan cukai pendapatan.

Peguam Wee Yeong Kang yang mewakili Najib dan Mohd. Nazifuddin ketika dihubungi berkata, Timbalan Pendaftar Suhaila Haron menetapkan tarikh tersebut semasa pengurusan kes secara dalam talian hari ini.

“Pendengaran rayuan itu akan berlangsung secara dalam talian,” katanya dan memaklumkan prosiding hari ini turut dihadiri Peguam Kanan Hasil, Al-Hummidallah Idrus.

Bekas Perdana Menteri dan anaknya itu merayu terhadap keputusan Mahkamah Tinggi yang membenarkan permohonan LHDN memasukkan penghakiman terus bagi mendapatkan semula lebih RM1.7 bilion cukai tertunggak daripada mereka.

Artikel berkaitan

Padah tukar eBelia kepada wang tunai, pelajar berputih mata

Ku Li Bakal Bersara Selepas PRU-15

PRN Johor Hanya Buang Masa Dan Sia-Sia

Pembalakan Punca Banjir Di Pahang

LIMA’23: Tun M terima anugerah pencapaian sepanjang hayat

Penghakiman terus ialah apabila mahkamah memutuskan kes tertentu melalui hujahan tanpa mendengar keterangan saksi dalam perbicaraan.

Pada 2020, dua Mahkamah Tinggi membenarkan permohonan LHDN untuk memasukkan penghakiman terus bagi mendapatkan semula tunggakan cukai sebanyak RM1.69 bilion daripada Najib manakala RM37.6 juta daripada Mohd Nazifuddin bagi tempoh antara 2011 dan 2017.

Pada 9 September 2021, Najib dan Mohd Nazifuddin gagal dalam rayuan mereka di Mahkamah Rayuan untuk mengetepikan penghakiman terus itu, namun pada 10 Mei tahun lepas mereka memperoleh kebenaran untuk meneruskan rayuan di Mahkamah Persekutuan. – Bernama


Saifuddin belum tengok surat RoS berhubung usul UMNO

0

BANGI, Isnin – Menteri Dalam Negeri, Datuk Seri Saifuddin Nasution Ismail memaklumkan, beliau belum lagi melihat surat Jabatan Pendaftaran Pertubuhan (RoS) berhubung kelulusan terhadap usul tambahan Perhimpunan Agung UMNO (PAU) 2022 supaya jawatan Presiden dan Timbalan Presiden tidak dipertandingkan.

Beliau berkata, setakat hari ini beliau belum berkomunikasi dengan mana-mana pihak berhubung perkara tersebut memandangkan baru tiba dari Manila, Filipina.

Saifuddin berkata, beliau tidak mahu membuat kenyataan berhubung surat berkenaan sehingga melihat sendiri surat yang dikeluarkan pihak RoS.

Beliau juga akan memanggil Ketua Setiausaha KDN dan pegawainya selepas melihat surat itu.

Artikel berkaitan

Eratkan Kerjasama PDRM dan JPJ

SPRM bongkar penyelewengan sukuk bernilai RM596 juta

Trafik ke Utara dan Pantai Timur Sesak

Kerajaan guna SPRM sebagai alat politik – Hamzah

Badan Kehakiman perlu bebas, neutral dan berwibawa – Hassan Karim

“Saya tak tengok lagi surat itu, macamana nak tahu cerita itu sebab saya berada di Manila, baru datang sini.

“Surat kerajaan ini rahsia besar, sulit. Takkan saya nak tengok melalui WhatsApp, kena beradablah, buat
proper way
. Bagi saya peluang tengok surat baru saya panggil. Itu baru betul. Takkan saya nak
speculate
 sana sini, takkanlah saya nak keluar kenyataan teraba-raba macam itu,” katanya ketika ditemui di Dewan Undangan Negeri Pulau Pinang hari ini.

Saifuddin berkata demikian ketika diminta mengulas berhubung surat RoS mengenai usul tiada pertandingan bagi jawatan Presiden dan Timbalan Presiden UMNO pada Pemilihan UMNO kali ini.

Sabtu lalu, Presiden UMNO, Datuk Seri Dr Ahmad Zahid Hamidi memaklumkan sudah menerima surat daripada KDN yang mengesahkan Pendaftar RoS menerima usul parti itu bahawa tiada pertandingan bagi jawatan Presiden dan Timbalan Presiden UMNO.

Beliau berkata, RoS sudah meluluskan usul PAU 2022 supaya dua jawatan tertinggi parti itu tidak dipertandingkan pada pemilihan tahun ini.


Boleh bawa kepada kekufuran, rosak akidah agama

0

BANGI, Selasa –
Filem Mentega Terbang boleh membawa kepada kekufuran sekiranya perbuatan mereka yang terlibat dalam filem tersebut jelas memperlekeh ajaran Islam yang telah disepakati agama, malah merosakkan akidah umat Islam.

Pengarah Sekretariat Majlis Ulama ISMA (MUIS), Ustaz Ahmad Syamil Mohd Esa berkata, mereka yang terlibat seharusnya mengucap semula dan bertaubat serta merujuk kepada pakar agama sekiranya terdapat keraguan.

“Jika ada kenyataan atau perbuatan mereka yang membawa kefahaman mahupun membawa sudut seolah-olah mereka menyokong dan meredai kepercayaan agama-agama lain boleh membawa kepada kekufuran.

Artikel berkaitan

KP Imigresen ditukarkan berkuat kuasa hari ini

Tuduhan Muhyiddin bermotif politik? Anwar tidak campur tangan dakwaan

Apakah petisyen pengampunan Najib dibincang Jumaat ini?

SPRM siasat bekas PM, menantu berkaitan kontrak kerajaan

PPV Dibuka Semula, 9,000 Dos Penggalak AZ Diberi Setiap Hari

“Mereka yang terlibat dalam pembikinan filem tersebut, selayaknya untuk mengucap semula sebagai tanda berhati-hati dan tetap perlu bertaubat serta bertanya kepada ahli yang pakar dalam isu akidah sekiranya terdapat kekeliruan,” ujar Ustaz Syamil dalam
 temubual eksklusif bersama
TV Pertiwi
.

Tambah Ustaz Syamil, filem ini juga tidak sesuai untuk dipertontonkan kepada masyarakat awam yang mempunyai pelbagai latar belakang agama.

Malah perkara ini juga tidak mahu dilihat sebagai sebuah kepercayaan yang hanya diwarisi secara turun temurun.

“Filem ini secara peribadi kita lihat ia amat menyentuh sensitiviti agama dan adat melayu dan adat-adat kita yang sudah diterima pakai oleh seluruh norma masyarakat.

“Kedua, mengenai perkara hiburan, juga kita perlu lihat kita semua perlu ada usaha dari semua pihak, usaha yang serius dan kuat untuk menjelaskan keberagamaan masyarakat ini secara jelas dan terpandu bukan sekadar kita mewarisi agama daripada ibubapa dan moyang kita tetapi Islam yang kita warisi secara peribadi dan jelas,” katanya lagi.

Beliau yang juga Pengarah Institut Ulama Al Juwaini berkata, perkara ini mampu menimbulkan syubhat bahawa Islam sebuah agama yang tidak rasional.

Namun sebenarnya perkara seperti ini boleh dijelaskan secara ilmiah dan bukan sekadar kepercayaan tanpa berpandu kepada apa-apa sumber.

Filem Mentega Terbang mendapat tentangan hebat oleh orang ramai  dan penggiat seni tanah air kerana
menyentuh perbezaan dan persamaan agama-agama utama di Malaysia berikutan tayangannya di Viu, bulan lalu.

Justeru, Ustaz Syamil menegaskan elemen hiburan bukan sekadar tontonan untuk melepaskan tekanan tetapi ia juga sebagai satu jarum yang boleh mempengaruhi masyarakat secara tidak langsung dan perlu mempunyai mesej penting kepada masyarakat awam.